Austrijanci prave novu fabriku u Srbiji: Posao za 100 radnika | Dunav.at\nAustrijanci prave novu fabriku u Srbiji: Posao za 100 radnika\nAustrijska kompanija Šibel, koja se bavi elektro i mašinskom proizvodnjom, u martu će početi izgradnju fabrike u industrijskoj zoni u Jagodini, saopšteno je na sastanku predsednika Skupštine grada Dragana Markovića sa direktorom kompanije Šibel Klausom Šibelom u Beču.\nDirektor Klaus Šibel je rekao da njegova kompanija, koja svojim proizvodima snabdeva rafinerije i nuklearne elektrane u celom svetu, a najviše proizvodi aktuatore ili pretvornike, ima tri partnera u Evropi i sedam u ostalom delu sveta.\nKako kaže, u centralnoj kompaniji u Beču radi 120 radnika i sve je automatizovano. Šibel je rekao da će kompanija u narednom periodu imati dve velike investicije, jednu u Jagodini, a drugu u Beču, gde će biti izgrađen još jedan pogon na 1.000 kvadrata.\nMarković je istakao da je Jagodina industrijski centar u centralnom delu Srbije, u kojem, osim domaćih, radi i veliki broj kompanija iz inostranstva, posebno iz Italije, kao i da je Srbija baza za plasman proizvoda u istočne i afričko-arapske zemlje, sa kojima naša država ima ugovore o bescarinskoj trgovini.\nTakođe, Srbija i Austrija imaju odličnu saradnju, a privrednici imaju sigurnost u našoj zemlji kada je u pitanju kapital, dodao je Marković.\nAuthor ivanPosted on 18/03/2020 19/03/2020\nPosledice pandemije „zaokupljaće nas još mesecima“ upozorio je on i obećao da će „sve učiniti da podrži firme i garantuje radna mesta“. Šef austrijskih...\nNajveće učešće stranih podružnica, 46,6 odsto, registrovano je u prerađivačkoj industriji, te trgovini na veliko i malo 27,9 odsto, podaci su Agencije za statistiku...\nOn je dodao da mjera obuhvata oko tri miliona kredita. Blumel je predstavio program prema kojem će država garantovati 90 odsto zajmova kompanija u...


Američki mediji prenose da je tim iz Los Anđelesa Milošu isplatio kompletan ugovor do kraja - oko 12 miliona dolara. Dok ne postane slobodan, neki drugi klub iz NBA ima pravo da mu ponudi ugovor.\nNezvanično, o angažovanju Teodosića razmišljaju Čikago Bulsi i Orlando Medžik, ali nijedna zvanična ponuda nije stigla u Los Anđeles. Što se povratka u Evropu tiče, već dugo na “pol poziciji” Miloša čeka Efes, koji ga ne skriveno želi u svojim redovima. Prema drugim izvorima, u trku će se uključiti i Makabi iz Tel Aviva. Šta će se dogoditi, videćemo, ali nema sumnje da i Makabi i Efes imaju finasijske mogućnosti da dovedu jednog od najboljih evropskih košarkaša.\nTeodosić je pre godinu i po stigao u Kliperse iz moskovskog CSKA, u prvoj sezoni ostavio je veoma dobar utisak, ali ove sezone je “sklonjen” i već mesec i po nije odigrao utakmicu. Do tog 15. decembra, imao je prosek od 3,2 poena i 2,1 asistencije po meču.


"Srbija i Rusija razvijaju odnose u duhu strateškog partnerstva" - Politika - Dnevni list Danas\nPočetna » Politika » „Srbija i Rusija razvijaju odnose u duhu strateškog partnerstva“\n„Srbija i Rusija razvijaju odnose u duhu strateškog partnerstva“\nPredsednik Srbije Aleksandar Vučić primio je danas ambasadora Rusije Aleksandra Čepurina, koji mu je uručio novogodišnje i božićne čestitke predsednika Vladimira Putina i premijera Dmitrija Medvedeva.\n3Piše: Danas Online 26. decembra 2018. 11.55\nKako se navodi u saopštenju predsednikovog kabineta, Putin je u čestitki istakao da se odnosi Rusije i Srbije dinamično razvijaju u duhu strateškog partnerstva.\n„Ubeđen sam da će naš predstojeći susret u Beogradu doprineti daljem jačanju obostrano korisne bilateralne saradnje u najrazlačitijim oblastima. Želim sreću, zdravlje i uspeh Vama, Vašoj rodbini i najbližima, a bratskom srpskom narodu – blagostanje i prosperitet“, navodi se u čestitki.\nOvo je konstatovao i Medvedev i naglasio da je nastavljena realizacija velikih zajedničkih projekata, uz širenje kulturnih i humanitarnih veza.\n„Ubeđen sam da će dolazeća 2019. godina doneti nove mogućnosti za jačanje praktične saradnje između Rusije i Srbije. To u potpunosti odgovara interesima naših zemalja. Želim Vam, poštovani gospodine Predsedniče, zdravlje i uspeh, a svim građanima Srbije – mir i prosperitet“, kaže se u čestitki Medvedeva.\nVučić i Čepurin su konstatovali da se uspešno završavaju pripreme za zvaničnu posetu Putina Beogradu, koja će, kako je rečeno na sastanku, biti potvrda prijateljstva dveju zemalja i bratstva srpskog i ruskog naroda.\n„Predsednik Vučić je rekao da je poseta predsednika Putina velika čast za Srbiju. Očekuje se potpisivanje dvadesetak dokumenata, koji će unaprediti saradnju Srbije i Rusije u svim oblastima“, navodi se u saopštenju kabineta predsednika.\naleksandar cepurin, Aleksandar Vučić, dmitri medvedev, vladimir putinBeograd\n26. decembra 2018. u 13.27\nU toku je tiho sprovođenje etničkog čišćenja Srba sa KiM koju niko iz EU namerno neće da vidi!Rusija je odlučna da pomogne Srbiji kod rešenja dugogodišnjeg problema KiM.\n26. decembra 2018. u 15.05\nDa se nastavi kriza sa Kosovom, takodje povremeni konflikti sa susedima i obavezno da smo i dalje najsiromasniji u Evropi, a da nam ne pada na pamet EU. Tako Rusija vlada sa svojim gubernijama.\n26. decembra 2018. u 23.39\nSrbija i Rusija su jaki i stabilni partneri,a podrska Rusije je od velikog znacaja za Srbiju na svim poljima napretka


VAŠINGTON POST SE POKLONIO SRBINU: Nikola Jokić je majstor, ovakve reči mu još niko nije uputio! | Novosti.RS\nKako navodi ugledni Vašington post, Jokić je glavni kandidat u MVP trci.\nSve glasnije priča se o tome, a veliki korak napred napravio je fantastičnom partijom protiv Jute kada je u pobedi Denvera sipao 47 poena.\nNovinar Vašington posta Ben Goliver analizirao je kandidate za laskavo priznanje, a po njima prednjači Jokić. Navodi se da će se voditi velika diskusija o tome ko će biti MVP, a Jokićeva prednost su raznolikost u igri, uloga u timu, uticaj, statistika i timski uspeh.\nU očima uglednog lista ovo je Nikola Jokić:\nStatistika pokazuje koliko je Jokić dominantan igrač. Do sada je obarao mnoge rekorde, a tripl-dablovi mu idu kao od šale!\n"Jokić beleži 26,8 poena, ima 11,8 skokova i 8,6 asistencija po utakmici. Mogao bi da preskoči i rekord Vilta Čemberlejna po asistencijama po utakmici, kada se gledaju centri. I dok deluje drugačije jer je tako krupan i nekonvencijalno građen, Jokić orkestrira, eksploatiše "mis mečeve" i čita odbranu tako efektivno poput Lebrona DŽejmsa ili Krisa Pola dok je bio na vrhuncu", ističe Vašington post.\nSomborac u protekloj nedelji ima prosek 30,8 poena, uz 10,8 skokova uz procenat šuta 62 posto.\n"NJegova najveća slabost u jurnjavi za titulu MVP-a NBA lige je to što se on ne zamara sa tim stvarima vezanim za individualni učinak, iako su on i DŽoel Embid na putu da dobiju prve glasove za 1. mesto još od Dvajta Hauarda 2011. godine, kada se gledaju centri".\nPored njih dvojice, Lebron DŽejms, Kevin Durant, Kavaj Lenard, Pol DŽord i Janis Adetokumbo trebalo bi da budu među kandidatima", završava Vašington post.\nkošarka NBA Sport Nikola Jokić NBA liga KK Denver


Istraživanje: 17 odsto naprednjaka bi se vakcinisalo ako im to preporuči Vučić | Media Start Info\nIstraživanje: 17 odsto naprednjaka bi se vakcinisalo ako im to preporuči Vučić\n3. decembra 2020. 3. decembra 2020. autor Media Start Info\nVakcina protv korona virus uskoro počinje da se distribuira, što je potvrdila i jučerašnja vest da je Velika Britanija naručila 40 miliona Fajzerovih i Biontek doza vakcina za svoje građane.\nPrema najavama srpskih vlasti i kod nas bi trebalo da neka vakcina stigne „uskoro“, i kako su rekli to neće biti cepivo samo jednog proizvođača već više njih – da bi građani imali izobr. Pitanje koje se ovih dana najčešće postavlja je: „Da li biste primili vakcinu protiv korona virusa?\nIstraživanje Demostata o javnom mnjenju o kovidu-19 u Srbiji pokazalo je da se stav građana Srbije o vakcinisanju protiv korona virusa u izvesnoj meri se poklapa sa njihovim političkim opredeljenjem,.\nNaime, 46 odsto ispitanika izjasnilo se da bi vakcinu primili ukoliko to bude preporuka lekara, dok se 31 odsto građana izjasnilo da ni pod kojim uslovima ne bi primili vakcinu.\nIstraživanje je pokazalo da ispitanici koji su naveli da im nije bliska nijedna politička partija imaju najviše poverenja u medicinsku struku, 44 odsto njih se izjasnilo da bi primilo vakcinu ako to bude preporuka stručnjaka, a 34 odsto ni pod kojim uslovima vakcinu ne bi primilo.\nIspitanici, koji su se izjasnili kao pristalice vladajuće Srpske napredne stranke, naveli su u 51 odsto slučajeva da bi primili vakcinu ukoliko to preporuči struka, dok bi u 17 odsto slučajeva pristali da se vakcinišu ukoliko im to preporuči predsednik Srbije Aleksandar Vučić.\nIspitanici, koji su se izjasnili kao pristalice vladajuće stranke, u 11 odsto slučajeva ne bi primile vakcinu protiv koronavirusa ni pod kojim uslovima.\nRezultati istraživanja grupe ispitanika, koji podržavaju opozicione partije koje su izašle na prethodne izbore, pokazali su da bi 53 odsto njih primilo vakcinu ukoliko preporuči struka, 29 odsto njih ne bi primilo ni pod kojim uslovima, a tri odsto bi primilo ukoliko preporuka dođe od predsednika Srbije.\nTagovi Aleksandar Vučić, korona virus, opozicija, SNS, Srbija, vakcina\nPrethodna vestSEVAP: “Želimo da očuvamo prirodu Vlasotinca i da povežemo građane u ovom zajedničkom cilju”\nSledeća vestFAF menja termine prikazivanja filmova zbog novih epidemioloških mera


POTPISAN UGOVOR SA KOMPANIJOM "ORAO" VRIJEDAN 3,7 MILIONA EVRA :: Semberija INFO ::\nPOTPISAN UGOVOR SA KOMPANIJOM "ORAO" VRIJEDAN 3,7 MILIONA EVRA\nMinistar odbrane Srbije Nebojša Stefanović i ministar privrede i preduzetništva Republike Srpske Vjekoslav Petričević prisustvovali su danas potpisivanju ugovora sa Remontnim zavodom "Orao" iz Bijeljine o remontu motora "Viper" za avione "Orao" i "Super galeb G-4".\nStefanović je naveo da je vrijednost ugovora, koji je potpisan između Uprave za logistiku Generalštaba Vojske Srbije, Javnog preduzeća "Jugoimport-SDPR" i Remontnog zavoda "Orao" iz Bijeljine 3,7 miliona evra.\n- To je uz proces modernizacije jedan od ključnih projekata koji u ovoj godini i u narednim godinama Ministarstvo odbrane želi da sprovede, kako bi povećalo kapacitete ne samo Ratnog vazduhoplovstva već i čitave vojske - rekao je Stefanović.\n- Ono što je za nas prioritetni cilj jeste da povećamo kapacitete i sposobnosti Vojske Srbije. Ja sam uveren da ćemo sa ministrom i sa drugim kolegama iz Republike Srpske veoma brzo nastaviti najsnažniju moguću saradnju - istakao je Stefanović.\n- Razgovarali smo i o daljim aktivnostima koje su nam u cilju da se realizuju u ovoj godini. Nastavićemo našu saradnju i u budućnosti u obostranom interesu - rekao je ministar Petričević.


Podignuta optužnica za ubistvo u Prijedoru - Kozarac.ba\nDržavno tužilaštvo podiglo je optužnicu protiv Dragoja Zmijanjca zbog ubistva jednog civila bošnjačke nacionalnosti u Prijedoru u ljeto 1992. godine.\nZmijanjac je optužen da je u julu 1992. godine iz jedne kuće izveo civila Bošnjaka, a zatim ga ubio i ostavio da leži na cesti.\n“Nakon toga, Zmijanjac je uputio prijetnje članovima porodice ubijenog, koji su zatim odvedeni u logor Trnopolje, gdje su preživjeli teške torture i zlostavljanja, a nakon toga prognani s područja Prijedora”, saopćeno je iz Tužilaštva BiH.\nZmijanjac je uhapšen 23. decembra, a pušten je da se brani sa slobode uz mjere zabrane.\nTužilaštvo BiH je uz optužnicu zatražilo da se Zmijanjcu produže mjere zabrane napuštanja boravišta i sastajanja sa određenim osobama.\nArselor Mital: Svih 840 radnika na čekanju mjesec dana


Skuplje komunalije u Novoj Varoši - PPmedia\nPosted on\t16 јуна, 2022 5:35 pm by adminpp033\nNova Varoš – Odbornici Skupštine opštine Nova Varoš, usvojili su odluku o završnom računu budžetza sa revizorskim izveštajem za prošlu godinu kao i drugi rebalans ovogodišnjeg budžeta. Takođe, odbornici su i dali saglasnost na Odluku o novim cenama komunalnih usluga.\nOdbornici izglasali veće cene komunalija, foto: A.Rovčanin\nNovovaroški odbornici su usvojili drugi rebalans ovogodišnjeg budžeta koji je uvećan za 89.300.000.oo dinara.\n-Imaćemo sigurno još jedan, najverovatnije na sledećoj sednici ukoliko nam bude zatrebalo novca u jednom delu projekta izgradnje vodovoda u Božetićima, na potisnom vodu od Štitkova do Božetića jer nismo obezbedili dovoljno novca. Sve ostalo smo, smatram, dobro planirali – kaže predsednik opštine Nova Varoš Radosav Vasiljević.\nNa današnjoj sednici usvojen je i predlog Odluke o novim cenama komunalnih usluga.\n-Cena vode sa sadašnjih 49,36 povećana je na 62,08 dinara po kubiku (bez PDV-a), dok će nova cena naknade za kanalizaciju biti 15,52 dinara po kubiku. Iznos naknade za održavanje vodovodnog priključka, koja uključuje i pet kubika vode, ubuduće će se plaćati 425 dinara, umesto 340 dinara, a usvojene su i veće cene za pogrebne, pijačne i druge komunalne usluge – istakla je direktirka JKP “3 septembar” Suzana Šuljagić.\nRazmatran je i predlog da se pokrene inicijativa za izradu idejnog rešenja sa studijom izvodljivosti gondole skijališta na Golom brdu na Zlataru.\n-Ovo ne možemo uraditi ove godine, ali nadam se da ćemo ga kroz pet godina realizovati na zadovoljstvo svih naših građana ali i turista – apostrofirao je predsednik opštine Radosav Vasiljević.\nBez rasprave je usvojen Plan razvoja opštine Nova Varoš 2022-2029.godina kao i predlog Odluke o bratimljenju opštine Dojran u Republici Severna Makedonija i opštine Nova Varoš.\nОзнаке: JKP 3 septembar, komunalije, odbornici so nova varoš, vesti nova varoš


Svetski dan deteta – Zašto nam je važan 20. novembar? - Mreža organizacija za decu Srbije\nKonvencija o pravima deteta je do sada ratifikovalo 196 država (sve članice Ujedinjenih nacija izuzev Sjedinjenih Država), što ovaj dokument čini najšire prihvaćenim pravnim instrumentom za zaštitu ljudskih prava. Sprovođenje obaveza iz Konvencije od strane država prati Komitet UN za prava deteta koji se nalazi u Ženevi.\nSvetski dan deteta uvek da služi kao podsetnik\nBudući da Generalna skupština prvobitno nijedan konkretan datum nije bila označila kao Svetski dan deteta, ne treba da iznenadi činjenica da su njegovom obeležavanju danas posvećeni različiti datumi širom sveta. Datum koji je postao najšire prihvaćen jeste upravo 20. novembar, kada se zapravo obeležavaju godišnjica usvajanja i Deklaracije i Konvenije o pravima deteta.\nBez obzira na to koji datum mu je posvećen, obeležavanje Svetskog dan deteta trebalo bi da ima za cilj da usmeri pažnja javnosti na probleme sa kojima se deca suočavaju tokom svog odrastanja. Ovaj dan treba da služi tome da se svako društvo podseti na odgovornost koju ima prema deci, naročito onoj koja se nalaže u osetljivom položaju, i pozove da preduzme mere koje su potrebne kako bi se njihova dobrobit unparedila.\nAutor: Ognjen Gogić\nInkluzivno obrazovanje Konvencija o pravima deteta Zaštita dece od nasilja


Lažni pojas s eksplozivom nadjen kod osumnjičenog u Briselu, situacija pod kontrolom\nBeta 21. juna 2016. 10:55\nLažni pojas s eksplozivom nadjen je kod osumnjičenog uhapšenog posle današnje uzbune o bombi i u tržnom centru u Briselu, saopštilo je tužilaštvo u glavnom gradu Belgije.\n„Nikakva eksplozivna naprava nije nadjena za sada“, navodi se u saopštenju.\nJedan čovek uhapšen je danas u antiterorističkoj operaciji pokrenutoj posle upozorenja o bombi u tržnom centru u Briselu.\nPrema navodima lokalnih medija jedan čovek pozvao je policiju ranije jutros i rekao da nosi eksploziv i zapretio da će se dići u vazduh ispred tržnog centra.\nBriselsko tužilaštvo potvrdilo je da je čovek priveden ali je navelo da kod njega nije nadjen nikakav eksploziv.\n„On se sada ispituje“, rekla je portparolka briselskog tužilaštva.\nUlice oko tržnog centra Siti 2 (City 2) zatvorene su i jedinice za demontiranje bombi nalaze se na licu mesta.\nSastanak kriznog štaba vlade organizovan je neposredno posle ove uzbune. Belgijski premijer Šarl Mišel rekao je danas posle sastanka da je situacija za sada pod kontrolom, prenosi belgijski list Soar (Le Soir). Mišel je rekao da su bezbednosne snage u pripravnosti.\nStepen pripravnosti u Belgiji je i dalje na nivou tri, jedan manje od maksimuma.\nPortparol kriznog centra Peter Mertens rekao je da je nivo pripravnosti zemlje ostao nepromenjen, na stepenu tri.\n„Taj nivo i mere koje uz njega idu već je dosta visok. Jutrošnja situacija nije uticala na promenu stepena pripravnosti“, rekao je on.\nPortparol briselske policije rekao je da će radnje oko tržnog centra ostati zatvorene do daljneg ali gradonačelnik Brisela Ivan Majer je dao umirujuću izjavu za novinare i rekao da nema posebne pretnje za trgovine.\n„Ne treba pothranjivati strahovanja oko trgovina. Možda se radi o provokaciji“, rekao je on posle sastanka kriznog štaba.\nPosle terorističkin napada u Briselu 22. marta u zemlji je bilo više uzbuna oko mogućih novih napada i policija je sprovela više antiterorističkih akcija.\nIran: U zemljotresu povređeno najmanje pet osoba\nV. Britanija podržala Češku oko proterivanja ruskih…\nŠvarc-Šiling: Slovenački „non pejper“ nije…


Buđenje svesti - Astro Magazin\nSamopouzdanje je najvažniji faktor ličnog uspeha i to na svim poljima života. Samopouzdanje je deo naše ličnosti koju ne nasledjujemo već se samopouzdanje stiče, razvija i neguje tokom celog života. Ljudi se razlikuju po mnogo čemu tako da po pitanjusamopouzdanja razlikujemo one koje su vrlo sigurne u sebe, dok drugi imaju slabiju veru u svoje vrednosti.\nBuđenje svesti je počelo, a ovo su neki od simptoma velike promene!\nBolovi u telu, posebno u vratu, ramenima, leđima, praćeni glavoboljom ili osećajem gubitka svesti. Rezultat su intenzivnih promena na DNK nivou, čiji je cilj buđenje vašeg Dara i proći će sami od sebe. Bol je poziv vašeg tela u pomoć i reagujte na svaki poziv: ostavite sve poslove, uključujući i misaoni proces, opustite se u tišini i pratite samo svoje disanje, dok bol ne prođe. Ni na koji način ne potiskujte povraćanje, slinjenje, proliv ili bilo koje drugo nagonsko izbacivanje telesnih izlučevina.


Virtuelni Poljoprivredni sajam u Novom Sadu: Šta mogu da očekuju izlagači i kupci? - Sajmovi i dešavanja | Agroklub.rs\nAnđelka Matić je dodala fotografiju na KLUB pre 12 minuta\nOdržavanje visokokvalitetnih događaja, sa ciljem privrednog razvoja naše države kroz direktan kontakt, povezivanje i otvoreni dijalog izlagača sa drugim firmama i publikom uopšte, i u ovom izuzetno zahtevnom vremenu, glavni je prioritet Novosadskog sajma, istakao je za Agroklub direktor Novosadskog sajma Slobodan Cvetković.\nMeđunarodni sajam poljoprivrede u Novom Sadu usled opasnosti od širenja virusa korona otkazan je u standardnom obliku. Međutim, ova vodeća sajamska manifestacija u oblasti agrobiznisa sa prikazom najnovijih dostignuća u oblasti poljoprivrede i pratećim industrijama ipak će biti dostupna izlagačima i kupcima. Pokretanje ekonomije i vraćanje poslovanja u redovne tokove privrednicima Novosadski sajam će omogućiti u internet okruženju.\n"Održavanje visokokvalitetnih događaja, sa ciljem privrednog razvoja naše države kroz direktan kontakt, povezivanje i otvoreni dijalog izlagača sa drugim firmama i publikom uopšte, i u ovom izuzetno zahtevnom vremenu, glavni je prioritet Novosadskog sajma", istakao je za Agroklub direktor Novosadskog sajma Slobodan Cvetković.\nVirtuelna manifestacija se upravo sa tim ciljem i organizuje da se na njemu predstave izlagači i ostvare postavljene poslovne ciljeve, odnosno postignu željene rezultate. Svi koji budu nastupali na virtuelnom sajmu imaće svoj izlagački prostor - 'štand' na kojem će predstavljati proizvode i usluge u digitalnom obliku koji njima odgovara.\n"Pored toga, organizovaće se vebinari, onlajn konferencije, promocije ili prezentacije. Biće omogućen direktan kontakt sa pojedinačnim kupcima (posetiocima), a pripremaju se i forumi na kojima će istovremeno biti više učesnika. Novosadski sajam intenzivno razvija digitalnu platformu i u predstojećem periodu će uključiti i izlagače, kako bismo zajednički došli do što kvalitetnijeg rešenja, kojim ćemo svi biti zadovoljni."\nNa Međunarodnom sajmu poljoprivrede biće moguće i sklapanje poslovnih dogovora i realizacija kupovine.\n"U ovom momentu imamo nekoliko modela koji će izlagačima omogućiti prodaju, odnosno posetiocima kupovinu. Kada bude završen period testiranja ponuđenih usluga, opredelićemo se za one koje budu zahtevale najmanje napore korisnika i najbezbedniju prodaju/kupovinu", napominje Cvetković.\nKada platforma bude spremna za široku publiku biće saopštena internet adresa na kojoj će biti održan virtuelni sajam. Od izuzetne je važnosti što će sajam biti napravljen u "web responsive design"-u, odnosno da će bez obzira na vrstu uređaja ili operativni sistem koji se koristi biti pregledan i dostupan svim korisnicima računara, tableta, mobilnih telefona.\nKako dalje saznajemo, s obzirom na to da je planirano da Poljoprivredni sajam u septembru 2020. traje pet dana, postoji mogućnost da će i onlajn izdanje biti petodnevno. Međunarodni sajam poljoprivrede u formatu na koji smo svi navikli možemo očekivati sledeće godine od 15. do 21. maja.\nOva manifestacija, jedan je od pet najznačajnijih poljoprivrednih događaja u Evropi. Okuplja oko 1.500 izlagača iz 60 zemalja i 140.000 posetilaca.


Datum kreiranja: 28 jul 2010\nDatum kreiranja: 26 jul 2010\nDatum kreiranja: 25 jul 2010\nSa Kubom za treće mesto\nSrbija će večeras igrati sa Kubom u utakmici za treće mesto na Finalnom turniru XXI Svetske lige 2010. u Kordobi, od 22,30 časova po našem vremenu, uz direktan prenos na RTS 2. Brazil je jutros, u drugom polufinalu, savladao Kubu sa 3:1, po setovima 21:25, 25:19, 25:21 i 25:20. U finalu, od 02,00 časa po našem vremenu, igraće Rusija i Brazil.\nSrbija za treće mesto sutra od 22,30 (RTS 2)\nDatum kreiranja: 24 jul 2010\nPodmlađena muška seniorska reprezentacija Srbije nije uspela da se plasirala u finale XXI Svetske lige 2010, pa će sutra od 22,30 časova po našem vremenu, uz direktan prenos na RTS 2, igrati u meču za treće mesto protiv poraženog iz duela Brazila i Kube. Rusija je večeras u Kordobi, u prvom polufinalu, pobedila Srbiju sa 3:0, po setovima 26:24, 25:15 i 25:20, posle 77 minuta igre.\nSrbija u polufinalu protiv Rusije večeras od 22,30 po našem vremenu (RTS 2)\nPodmlađena muška seniorska reprezentacija Srbije plasirala se u polufinale Svetske lige 2010, pa će se večeras od 22,30 časova po našem vremenu, uz direktan prenos na RTS 2, protiv Rusije boriti za treće uzastopno finale. Srbija je večeras u Kordobi, u meču 3. kola E grupe, savladala Argentinu sa 3:0, po setovima 25:19, 25:18 i 28:26, posle 74 minuta igre.\nKuba protiv Brazila u polufinalu\nDatum kreiranja: 23 jul 2010\nOdbojkaši Kube plasirali su se u polufinale Svetske lige 2010, pošto su večeras u poslednjoj utakmici u F grupi, u Kordobi, savladali Italiju sa 3:0, po setovima 25:17, 35:33 i 25:22. Kuba će u polufinalu igrati protiv Brazila, dok će u drugom polufinalu igrati Rusija i pobednik meča Srbija – Argentina, koji će početi u 02,00 časa po našem vremenu, uz direktan prenos na RTS 2.\nSrbiji bod – Brazil u polufinalu\nNi odlična partija, ni vođstvo od 2:1 u setovima nisu bili dovoljni seniorima Srbije za trijumf protiv Brazila u 2. kolu E grupe Finalnog turnira Svetske lige. Brazil je rano jutros po našem vremenu, u Kordobi, pobedio Srbiju sa 3:2, po setovima 21:25, 25:22, 18:25, 25:20 i 16:14, posle 120 minuta igre.\nRusija je prvi polufinalista XXI Svetske lige 2010. Rusi su večeras na Finalnom turniru u Kordobi, u meču 2. kola F grupe, savladali Kubu sa 3:2, po setovima 23:25, 25:14, 25:20, 22:25 i 15:13 i sa četiri osvojena boda izborili plasman u polufinale. Drugi polufinalista iz F grupe biće poznat posle meča Italija – Kuba, koji će se odigrati večeras od 22,30 časova po našem vremenu. U drugoj utakmici drugog dana takmičenja, od 02,00 časa po našem vremenu sastaju se Srbija i Brazil, uz direktan prenos na RTS 2.\nDatum kreiranja: 22 jul 2010\nKUP SRBIJE 647\nStrana 419 od 439


Sajam narodne radinosti u Malom Zvorniku – Mali Zvornik Info\nKultura i umetnost Mali Zvornik Međunarodna takmičenja Organizacije civilnog društva Sportski ribolov Turizam Humanitarne aktivnosti\nSajam narodne radinosti u Malom Zvorniku\n12. juna 2016. 13. juna 2016. Mali Zvornik Info\nProteklog vikenda, u okviru manifestacije „Skobaljijada i Gurmanijada 2016“, koja je po peti put održana u Malom Zvorniku, posetiocima su se, na tradicionalnom izložbeno – prodajnom sajmu narodne radinosti, predstavili brojni proizvođači domaće hrane, alkoholnih i bezalkoholnih pića, suvenira i drugih rukotvorina iz više gradova Srbije i Republike Srpske. Među učesnicima sajma bili su i predstavnici grada Loznica, koji su iskoristili priliku da najave i promovišu predstojeće letnje manifestacije u tom gradu i pozovu turiste da ih posete i proprate.\nZahvaljujući aktivnostima i učešću Udruženja žena „Nezaborav“ iz Malog Zvornika, izložbeno – prodajni sajam imao je i humanitarni karakter. Na štandu ovog udruženja, po simboličnoj ceni od 50 dinara, prodavane su figurice od gipsa, nastale u okviru radionice za decu sa posebnim potrebama, od čije prodaje će se finansirati kupovina materijala potrebnih za nastavak rada te kreativne radionice.\nPredsednica udruženja Dragica Vučetić istakla je da je ova aktivnost u udruženju od neprocenjivog značaja za decu sa posebnim potrebama, jer im omogućava da budu korisni, da stvaraju i ovladaju različitim tehnikama pravljenja figura. Osim toga, ona im omogućava da se druže, stvara im osećaj zadovoljstva i u svakom smislu pozitivno utiče na njihov razvoj.\nMlade članice udruženja i ove sekcije Ana Kucalović, Vanja Kucalović i Katarina Pavlović, koje su istovremeno članice pevačke grupe udruženja pod nazivom „Vak“, nastupile su u okviru kulturno – umetničkog programa manifestacije, predstavivši se publici sa dve izvorne pesme.\nPre njihovog nastupa, članovi folklorne sekcije Biblioteke „17. septembar“, mlađeg i srednjeg uzrasta, izveli su nekoliko spletova igara.\nNa ime zahvalnosti za učešće na manifestaciji i promociju i afirmaciju turizma, sporta i kulture u Malom Zvorniku svim učesnicima izložbeno – prodajnog sajma, finansijskim i medijskim sponzorima organizator je dodelio zahvalnice, koje je, nakon svečanog proglašenja pobednika takmičenja u ribolovu i kuvanju, uručio predsednik opštine Zoran Jevtić.\nManifestaciju „Skobaljijada i Gurmanijada“ organizovala je Opština Mali Zvornik u saradnji sa Turističkom agencijom „Abeona“ i Klubom sportskih ribolovaca „Drinsko jezero“ iz Malog Zvornika.\nFinansijsku podršku manifestaciiji pružili su: preduzeće „Skroz“ doo Velika Reka, „Vidaković sistem plus“ doo Mali Zvornik i Etno selo „Moravski konaci“ iz Velike Plane.\nLogističku podršku pružili su : Udrženje lovaca „Crni vrh“, Udruženje žena „Nezaborav“ Mali Zvornik, Biblioteka „17. septembar“ Mali Zvornik i JKP „Drina“ Mali Zvornik.\n← Održana prva dečja slikarska radionica „Slikamo srcem“\nRibolovci iz Kosovske Mitrovice ubedljivi pobednici V malozvorničke Skobaljijade →\nOdbojkašice OŠ ,,Branko Radičević” prve na okružnom takmičenju\n23. februara 2017. Dalibor Krstić Komentari su isključeni na Odbojkašice OŠ ,,Branko Radičević” prve na okružnom takmičenju


Blokade /Završena sjednica Doma naroda PS BiH bez ijedne odluke / Radio Sarajevo\nFoto: Fena/Sa sjednice Doma naroda PSBiH\n14. 02. 2020. u 13:01:00 Fena\nDelegati iz Kluba Srba Doma naroda Parlamentarne skupštine BiH danas su, suzdržanim i glasovima protiv, odbili većinu tačaka dnevnog reda zbog čega će one biti upućene Kolegiju Doma na usaglašavanje.\nTako će, kazao je dopredsjedavajući Doma naroda Nikola Špirić (SNSD), nastaviti postupati dok se o svemu ne odrede poslanici NSRS na sjednici zakazanoj za ponedjeljak.\nPredstavnici iz RS ovaj stav su zauzeli nakon odluke Ustavnog suda Bosne i Hercegovine koji je proglasio neustavnim Zakon o poljoprivrednom zemljištu entiteta.\nDom naroda Parlamenta Bosne i Hercegovine danas na sjednici bi trebao da razmatra zahtjev Vijeća ministara BiH da Prijedlog zakona o izmjeni Zakona o Obavještajno-sigurnosnoj agenciji BiH bude razmatran po hitnom postupku. Vijeće ministara BiH ranije je utvrdilo, većinom glasova, prijedlog tog zakona, čime se provodi Odluka Ustavnog suda BiH.\nDelegat Kluba Bošnjaka Denis Bećirović (SDP) ocijenio je da Dodik ovakvim stavovima ruši Dejtonski mirovni sporazum nepoštujući konačne odluke Ustavnog suda BiH.\nTakođer, delegat Kluba Hrvata Zlatko Miletić (DF) pozvao je sve aktere ovakve situacije da sjednu za stol i zajednički odluče šta će se dalje događati u vezi s novonastalom situacijom, ali dodajući da je cijeli proces potrebno vratiti u institucije sistema.\nTagovi: Dom naroda PSBiH klub Parlament BiH dnevni red blokada SNSD RS Ustavni sud BiH DF SDP sjednica Nikola Špirić Milorad Dodik Denis Bećirović Zlatko Miletić


Održan sastanak predstavnika štrajkača i sindikata FAP-a sa predsednikom opštine - Општина Прибој\nOdržan sastanak predstavnika štrajkača i sindikata FAP-a sa predsednikom opštine\nDatum kreiranja četvrtak, 24 oktobar 2013 13:00 | |\nDanas je u kabinetu predsednika opštine, održan sastanak predstavnika radnika i štrajkačkog odbora FAP-a i predsednika opštine, Lazara Rvovića. Sastanku je prisustvovao i pomoćnik predsednika opštine za lokalni ekonomski razvoj Krsto Janjušević, a razgovaralo se o tekućim problemima radnika i najavljenom štrajku za petak.\nNa pitanja predstavnika štrajkačkog odbora, nažalost kako kaže predsednik opštine, nije imao odgovor. "Sve što vi tražite, tražimo i mi kao lokalna samouprava", rekao je Rvović. Nažalost, prema njegovim rečima, nesrećni sastanak sa ministrom privrede Sašom Radulovićem poslao je poruku da praznimo ovaj prostor. Predsednik opštine je naglasio, da ovo nije samo ekonomsko pitanje i da se radi o opstanku jednog grada. "Verujemo prvom potpredsedniku Vlade Aleksandru Vučiću, koji je nažalost u svojoj borbi usamljen. Mi ne tražimo ništa sem posao.", kazao je Lazar Rvović. On se ukratko osvrnuo na aktuelnu priču oko uvoza autobusa iz inostranstva u javna preduzeća, dodavši da je sve to mogao da proizvede FAP. To su realne potrebe u našoj zemlji, ali bi to bila i realna potreba FAP-a, što bi kasnije dovelo do jednog proizvodnog ciklusa u koji ne bi bio uključen samo FAP, kazao je predsednik opštine.\nPredsednik Štrajkačkog odbora FAP-a, Milomir Dragaš najavio je i potrvdio za sutra zakazani generalni štrajk i pozvao sve radnike da se odazovu. Pozivu se odazvao i predsednik opštine Lazar Rvović, a Dragaš je naglasio da radnici i sindikati FAP-a apsolutno ne stoje iza bilo kakvih poziva za okupljanje i obustavljanje železničke pruge, rekavši da će na sutrašnjem skupu biti odlučeno kako će se dalje delovati. Prema rečima njegovog zamenika, Predraga Simića, cilj Fapovih radnika je minimalno socijalno davanje, odnosno plata, posao i knjižice. On je rekao da će Fapovi radnici pozvati građane da im se pridruže kada to bude trebalo i da nema potrebe da to neko drugi organizuje umesto njih, obzirom na pre svega političke razlike u opštini Priboj i mogućnosti da to neko zlokoristi pozivajući se na teško stanje radnika pribojske fabrike automobila.\nNa pitanje predstavnika medija vezano za najavljeni dolazak prvog potpredsednika Vlade, Aleksandra Vučića u Priboj, predsednik opštine Lazar Rvović je rekao da u toku dana očekuje informaciju, tako da obzirom na nove nepredviđene okolnosti i probleme u zemlji, kojima se bavi sam Vučić, još uvek se ne zna tačan termin njegovog dolaska. Prema rečima Rvovića, njegova poseta će sigurno uslediti. Predsednik Rvović je rekao da u krajnjem slučaju treba da poslušamo savet ministra Radulovića: "Da, poslušaćemo savet ministra i prodavaćemo gvožđe. Prodavaćemo šine sa pruge, jer mašine ne možemo, one su nam potrebne."


Dodik: Trebinje ostaje u fokusu interesa RS - Leutar.net\nHomeVijestiHercegovinaDodik: Trebinje ostaje u fokusu interesa RS\nDodik: Trebinje ostaje u fokusu interesa RS\n27. maja 2017. Leutar Hercegovina, Privreda, Vijesti 1\nPredsjednik RS Milorad Dodik danas u poslijepodnevnim časovima posjetio je gradsku upravu gdje se sastao sa gradonačelnikom Lukom Petrovićem i njegovim saradnicima.\nPetrović je rekao da je upoznao Predsjednika RS sa aktivnostima gradske uprave, nasljeđenim problemima koji su presječeni, kao i poslovima na unapređenju i daljem razvoju grada.\n„U narednom periodu biće vidljivi benefiti Investicione konferencije, a očekujemo potpisivanje nekoliko ugovora koje su nam danas predstavili investitori“, rekao je Petrović.\nPredsjednik RS Milorad Dodik je naveo da je Trebinje uvijek imalo podršku svih institucija RS, kao strateško mjesto za razvoj ovog dijela Srpske.\n„Zainteresovani smo za dobro funkcionisanje gradske uprave, iako smo vidjeli da je u ovoj upravi veći broj zaposlenih od predviđenog. Ovim treba da se pozabave, kako bi došli do optimalnog broja koji će omogućiti da Trebinje funkcioniše na najbolji način za njegove građane“, naveo je Dodik.\nOn je podsjetio da se zajedničkim projektima i novcem lokalne i republičke vlasti završava rekonstrukcija glavne gradske ulice i radi novi vodovodni sistem.\n„Investiciona konferencija treba da bude mjesto susretanja ambicija lokalne zajednice i Republike sa ambicijama i željama investitora iz regiona, koje treba animirati da ulažu u razvoj Trebinja, poljoprivredu i druge grane. U ovom trenutku u Trebinju je potrebno 500 radnika u realnom sektoru, čime je srušen mit da posla nema. To je poziv ljudima bez posla da se uključe“, istakao je Dodik dodavši da će Trebinje ostati u fokusu interesa republičke vlasti.\nPredsjednik RS je rekao da će narednih dana u Rusiji razgovarati sa jednim investitorom o izgradnji objekata u zoni “Novo Trebinje”.\n„Ono što je izvjesno je da je ovaj investitor izrazio veliki interes da ulaže u Trebinje“, naglasio je Dodik.\nPredsjednik RS Milorad Dodik učestvuje na trećem panelu „Turizam“ Investicione konferencije“.\n27. maja 2017. at 09:27\nA taman se ponadah da Trebinje u narednom periodu neće biti u fokusu velikog baje i podguznih muha i da bi nam mogla i ostati koja marka a ne sve u Banjaluku


Uživo radio stanice na internetu, Srbija, Bosna, Hrvatska, Slovenija | VirtualniGrad\nSve je više radio stanica koje emituju svoj program preko Interneta, a sve više je i onih koji radio slušaju na ovaj način. Da li iz čiste radoznalosti ili sentimentalnih poriva, nebitno, priličan broj ljudi voli da pogleda, ali i da posluša šta to nude radio stanice u okruženju.\nUživoRadio.com je sajt koji emituje programe radio stanica iz Srbije, Bosne i Hercegovine, Hrvatske, Crne Gore i stanica u dijaspori. Ideja je da se na jednom mestu okupe sve stanice istog, odnosno sličnog govornog područja, i da se zainteresovanima ponudi opcija da ih slušaju potpuno besplatno. Besplatna je i instalacija programa putem kojih je omogućeno slušanje radija preko neta (Winamp Media Player, Real Player ili Windows Media Player).\nOvim je omogućeno da ljudi lakše pronađu stanice čiji program bi voleli da čuju, a radio stanicama da povećaju popularnost i slušanost. Neki će se prisetiti govora koji su slušali, neki će dobiti informacije o dešavanjima u mestima koja će posetiti, neki će uživati u muzici koju možda ne mogu da čuju na talasima stanica koje su im trenutne dostupne... Odlična ideja ponovnog ili novog spajanja ljudi kroz muziku.


Euronews pokreće projekat franšize u Srbiji - Men`s Health\nKako je predviđeno ugovorom, koji su potpisale obe grupe, HD WIN – kompanija koja pripada nacionalnom telekomunikacionom operatoru Telekomu Srbija – imaće koristi od prepoznatljivosti i reputacije brenda Euronews, vezujući svoj novi kanal sa dobro poznatim imenom u nezavisnom novinarstvu.\nNeposredno pred početak emitovanja programa, Euronews Srbija zaposliće skoro 100 ljudi na lokalnom nivou. Glavnog urednika srpskog kanala odabraće Euronews i biće zaposlen u Euronews-u. Uređivački odbor će biti uspostavljen i kontrolisan od strane Euronews-a. Ovaj odbor će kreirati stratešku uređivačku orijentaciju i donosiće sve odluke kojima se uspostavljaju pravila u pogledu uređivačke politike i opšte programske ravnoteže, što su osnovne vrednosti ove medijske kuće (uređivačka nezavisnost, sloboda izražavanja, nepristrasnost, itd.).\n– “Oduševljeni smo što ćemo sarađivati sa kompanijom HD-WIN na stvaranju kvalitetnog nezavisnog kanala. Pokretanje Euronews Srbija je još jedna potvrda o stepenu pouzdanosti i atraktivnosti brenda Euronews. U proteklih 25 godina, Euronews je postao priznati i kredibilni medij, posebno zahvaljujući našoj “All Views” (Sva mišljenja) uređivačkoj politici, koja garantuje nepristrasan tretman vesti. Upravo ovo iskustvo, ovu ekspertizu i ovaj zahtev danas donosimo u Euronews Srbija, koji će biti nezavistan medij kao što je i Euronews oduvek bio”, izjavio je generalni direktor Euronews-a, kao član francuske službene delegacije u državnoj poseti, Michael Peters.\nPročitajte i PROGLAŠENI POBEDNICI TREĆEG „REGIONALNOG APP IZAZOVA“: Tim iz niške gimnazije „Svetozar Marković“ putuje u Porto na prestižnu IT konferenciju\n– “ Veliko nam je zadovoljstvo što smo u prilici da gledaocima u Srbiji i regionu omogućimo da na srpskom jeziku prate program pod brendom i standardima jedne od najvećih medijskih kuća u Evropi i svetu – Euronews. Takođe, hvala Euronews-u na poverenju koje nam ukazuje ovim partnerstvom, jer se time nedvosmisleno potvrđuje da smo kompanija koja posluje po visokim evropskim standardima. Gradeći ulogu regionalnog lidera u oblasti telekomunikacija, trudićemo se da ostvarujemo i negujemo partnerstva sa najboljima u svojoj branši, kako bismo našim korisnicima omogućili usluge vrhunskog kvaliteta”, rekao je generalni direktor Telekoma Srbija, Predrag Ćulibrk (Telekom Srbija je vlasnik HD WIN-a).\nU poslednje vreme, tržište dijetetskih i sportskih suplemenata preplavljeno je lažnim, falsifikovanim i štetnim suplementima.…\nKoliko traje prosečan seks u Srbiji?\nPorno sajt PornHub je sproveo istraživanje kako bi utvrdio koliko su Srbi izdržljivi u seksu.…\nTags: euronews, hd win, mediji, Telekom Srbija\nNext BRANKA KATIĆ I REJF FAJNS U TREĆEM NASTAVKU POPULARNE FRANŠIZE “KINGSMAN”


Sprovođenje & podrška - Puzzle Consulting\nŽeleli biste da imate nekoga ko će usko da sarađuje sa vašim marketing timom kako bi se osiguralo da su stekli sve potrebne veštine? Ili su vam potrebne radionice i programi mentorstva koji su rađeni po meri kako bi se vaši zaposleni razvijali kontinuirano? Ili je možda potrebno optimizirati saradnju i koordinaciju sa vašim marketing agencijama kako bi njihove performanse bile u skladu sa postavljenim ključnim indikatorima uspeha? Smatrate da vam je potreban neko će da vodi računa o svim podacima marketinga i potrošača koje skupljate u toku svih aktivnosti koje sprovodite?\nRaditi uspešno sa podacima i timovima je nešto što može da postane DNK vaše kompanije i mi možemo da va usmeravamo na tom putu! Možemo da vas podržimo u prikupljanju podataka i njihovoj analizi, da koordinišemo agencije i da pomognemo članovima vašeg marketing tima dok simultano usavršavamo njihove veštine. Potrebno je samo da nam kažete šta vam je na umu i mi možemo da razvijemo pravu metodu ili program kako biste se razvijali dalje uz dnevnu operativnu podršku.\nNaše konsalting usluge su rađene po meri prema vašim specifičnim zahtevima, bez obzira da li imate iskustva u ovom domenu ili ne. Samo nas upoznajte sa vašim izazovima i ciljevima, a mi onda preuzimamo dalje sprovođenje i kontrolu.\nSegment SPROVOĐENJA & PODRŠKE našeg konsalting poslovanja strukturisan je u sledeće domene:\nMarketing planiranje, sprovođenje i kontrola\nKoordinacija sa agencijama i dobavljačima\nObuke na poslu\nSvi ovi domeni uključuju ključne integrisane delove koji su adaptirani i rađeni po meri za vaše specifične poslovne izazove. Mogu da pokriju sve aspekte sprovođenja koji mogu biti potrebni vašem poslovanju u domenu marketinga i komunikacija. Svaka situacija ili izazov su jedinstveni – zajedno sa vama, možemo da razvijemo i sprovedemo pristup koji je rađen po meri i koji će vam pomoći da vaše dnevno poslovanje postane merljivo i produktivno.


Prikazivanje članaka po tagu zensko preduzetnistvo\nsreda, 22 jun 2016 04:25\nU okviru SEED programa podrška zapošljavanju i obrazovanju između opštine Kula i Novosadskog humanitarnog centra u Novom Sadu je potpisan Ugovor o bespovratnim sredstvima koja su namenjena unapređenju ženskog preduzetništva.\nPored opštinskog projekta, predstavljeni su i dobitnici grantova, koji su dobili bespovratna sredstva u vidu opreme za unapređenje ili započinjanje sopstvenog biznisa. Ukupno je odobren 21 grant od kojih je čak 7 opredeljeno za preduzetnike iz kulske opštine.\nSaradnik na sprovođenju projekta u Kuli, Dragana Žekić, koja je potpisala Ugovor ispred opštine Kula, prezentovala je projekat: "Žensko preduzetništvo na teritoriji opštine Kula".\nOna je istakla da lokalna samouprava iz godine u godinu pomaže žensko preduzetništvo, da je unapređena saradnja javnog i NVO sektora, kao i da raste interesovanje žena za umrežavanjem i povezivanjem. Prema njenim rečima opština Kula je prepoznatljiva po održavanju sajmova ženskog stvaralaštva u svim naseljenim mestima, kao i osnaživanju ženskih udruženja.\nNovosadski humanitarni centar (NSHC) realizuje SEED program u Srbiji, sa ciljem povećanja zapošljavanja i samozapošljavanja ciljnih grupa - žena i mladih - u opštinama Apatin, Kula, Surdulica i Vladičin Han.\nNosilac SEED programa je austrijska organizacija Volkshilfe Solidarität. Partnerska organizacija u Srbiji je Novosadski humanitarni centar, a stručnu podršku realizaciji programa na regionalnom nivou pruža Tara International Consulting. Program finansira Austrijska razvojna agencija (ADA) sredstvima Austria Development Cooperation.\nčetvrtak, 09 jun 2016 12:05\nEdukativna radionica PKS „Podrška ženskom preduzetništvu“ u Somboru\nU Somboru je danas održana sedma u nizu edukativnih radionica „Podrška ženskom preduzetništvu“ koje organizuje Privredna komora Srbije u saradnji sa Udruženjem poslovnih žena Srbije, Fondom za razvoj RS i Razvojnom agencijom Srbije, a uz podršku kompanije DHL International Beograd.\nMilan Ristić, iz Centra za mala i srednja privredna društva Privredne komore Srbije, otvorio je veoma posećenu radionicu u Somboru predstavivši ulogu PKS u podsticanju razvoja ženskog preduzetništva. O servisima i uslugama Centra za usluge i posredovanje PKS namenjenim preduzetnicama govorila je Božana Jakišić.\nRaspoložive programe različitih finansijskih podrški koje sprovodi Fond za razvoj RS u saradnji sa Ministarstvom privrede, a za koje mogu konkurisati žene preduzetnice predstavila je Radmila Plećaš iz Fonda za razvoj. U svom izlaganju posebno je naglasila aktuelne kreditne linije za investicione kredite, kredite za trajna obrtna sredstva, održavanje tekuće likvidnosti i kratkoročne kredite. Posebno je predstavljen „Program podsticanja za razvoj preduzetništva kroz finansijsku podršku za početnike u poslu“, koji je do sada privukao najviše interesovanja.\nIspred Razvojne agencije Srbije okupljenim preduzetnicama obratila se Katarina Aksentijević. U svom izlaganju ona je predstavila Start up program za započinjanje posla kao i Program za povećanje konkurentnosti postojećih preduzeća. Ukupna bespovratna sredstva koja su na raspolaganju ženama preduzetnicama u okviru pomenutih programa RAS-a su oko million evra.\nU okviru radionice predstavljeni su i primeri dobre prakse, odnosno uspešne poslovne priče žena preduzetnica. Aranka Mijić, Biljana Pudar i Ana Ćubela su ženama preduzetnicama predočile svoja iskustva u poslovanju, različite probleme sa kojima su se suočavale, svoje planove i rezultate.\nNa kraju Radionice u Somboru, posebna pažnja posvećena je akciji „Budi odgovorna“ i mogućnostima prevencije raka grlića materice, bolesti od koje u našoj zemlji godišnje obole 1244 a 482 žene izgube život. Posebno je apostrofirana HPV imunizacija koju su Ministarstvo zdravlja Republike Srbije i Institut za javno zdravlje „Milan Jovanović Batut“ otpočeli nedavno u cilju prevencije ove vrste kancera. Za prvih mesec i po dana vakcinisano je 140 dece što potvrđuje da su roditelji prepoznali značaj HPV imunizacije.\nNa ukupno sedam do sada održanih radionica, u Zrenjaninu, Užicu, Leskovcu, Kraljevu, Šapcu, Zaječaru i današnjoj u Somboru, više od 400 preduzetnica, predstavnica malih i srednjih preduzeća, bilo je u prilici da se od predstavnika PKS, Fonda za razvoji i Razvojne agencije Srbije detaljno upozna sa finansijskim sredstvima i drugim merama države kojima mogu unaprediti svoje poslovanje. Na svim održanim radionicama posebnu pažnju privukao je deo posvećen pitanjima, komentarima i sugestijama prisutnih preduzetnica na predstavljene programe. Interaktivnost i dvosmerna komunikacija, u cilju unapređenja poslovnog ambijenta i razvoja preduzetništva, jedan su od osnovnih ciljeva ovih radionica.


Navigation Plus sistem uključujući i BMW Head-Up ekran spaja nekoliko korisnih komponenti: navigacioni sistem sa ugrađenim LCD ekranom u boji, sa dijagonalom od 8.8“, radio uređajem, MP3 plejerom, RDS duplim tjunerom i instrument tablom sa TFT ekranom visoke rezilucije sa dijagonalom od 5.7“. BMW Head-up ekran u punoj boji projektuje sve relevantne informacije tokom vožnje direktno u vidno polje vozača, omogućavajući mu da se u potpunosti koncentriše na vožnju. Navigacija je omogućena putem strelice i prikazane mape, zajedno sa glasovnim instrukcijama. Navigacionim sistemom se jednostavno upravlja putem iDrive Touch kontroloera sa tasterima za direktan pristup meniju ili putem – u zavisnosti od opreme vozila – glasovnim komandama. Navigation Plus pokazuju vozaču brzu i direktnu rutu kroz brojne Evropske zemlje i u nekim slučajevima i šire. TMC tehnolgija se koristi za ranu detekciju saobraćajnih prepreka i alternativne rute se veoma brzo izračunavaju, radi bezbedne i ugodne vožnje.


Rumunija: Basesku pobedio na izborima\nRumunski predsednik Trajan Basesku tvrdi da je neznatnom razlikom u glasovima odneo pobedu u jučerašnjem drugom krugu predsedničkih izbora, ali njegov rival socijal demokrata Mirčea Džoana kaže da će osporiti taj rezultat.\nSa praktično svim prebrojanim glasovima, rumunski Centralni izborni biro je saopštio da je aktuelni predsednik osvojio 50,3 odsto glasova dok je bivši ministar inostranih poslova Mirčea Džoana osvojio 49,7 odsto glasova. Razlika u glasovima izmedju dvojice kandidata je oko 70 hiljada.\nDžoanina Socijal demokratska stranka vezuje tvrdnje o prevari za više od 100 hiljada poništenih glasova. Funkcioneri te stranke su takodje doveli u pitanje legitimnost desetina hiljada glasova iz specijalnih centara za glasanje.\nEvropski izborni posmatrači dali su drugoj rundi glasanja u Rumuniji generalno pozitivnu ocenu. Medjutim, Organizacija za evropsku bezbednost i saradnju saopštava da je njena posmatračka misija bila ograničena i apeluje na vlasti da se pozabave trvdnjama o prevari.


Novi sponzor vozi "Orlove" ka Rusiji - Sportske.net\nNovi sponzor vozi "Orlove" ka Rusiji\nFudbalski savez Srbije (FSS) dobio je novog sponzora, pošto je danas u Beogradu potpisao ugovor sa kompanijom "Britiš motors" (British Motors), uz slogan "Najbolji uz najbolje".\nTadić: "Nema kalkulisanja, idemo po tri boda"Radoja se povredio, Muslin pozvao debitanta!''Orlići'' otputovali u Marbelju, Lalat ima pobednički plan!Tadić otvorio dušu, Pjuel ga ne poštuje dovoljno?!Bane beži od uloge favorita, Matić oprezan, Đurđević se uklapa u sistem\nPredsednik FSS Slaviša Kokeza rekao je da mu je zadovoljstvo što je ta organizacija proširila krug sponzora.\n"Radimo na poboljšanju kvaliteta sponzorskog pula, što smo potvrdili i ovim ugovorom. Selektor Slavoljub Muslin i reprezentativci su za to zaslužni igrama na terenu. Nadam se da ćemo tako nastaviti i da će Srbija zauzeti mesto koje joj pripada u svetskom fudbalu", rekao je Kokeza na svečanosti u "Britiš motorsu".\nVlasnik kompanije koja je distributer automobila "Land Rover" i "Jaguar" za Srbiju, Ostoja Mijailović, kazao je da mu je velika čast što će sarađivati sa FSS-om.\n"Mi svoj posao radimo najkvalitetnije, a dokaz je to što smo za šest meseci ispunili godišnji cilj. Reprezentaciji želimo puno uspeha i nadam se da će ovaj ugovor doprineti boljem fudbalu", kazao je Mijailović.\nPrvi čovek FSS Slaviša Kokeza najavio da će ta organizacija narednih dana dobiti "još dva - tri sponzora".


CG: Struja gasi KAP 3 Jul 2017 - novosti\nVISOKA cena struje preti da uguši Kombinat aluminijuma u Podgorici i preko dvesta firmi koje nekadašnji gigant povezuje u reprolancu poput Luke "Bar" ili "Montekarga"! Ovo alarmantno upozorenje stiglo je samo nekoliko dana nakon što je Crna Gora dobila Berzu električne energije. "Kapovci" bi po novom obračunu već u julu morali da kilovat plate po ceni od 55 evra. Vlasnik KAP, nikšićka kompanija "Uniprom", podseća da su i do sada plaćali previsoku cenu struje - 45,9 evra uz dodatnih 3,9 za prenos.\n- "Uniprom" ne traži ništa mimo onoga što imaju svi potrošači u Crnoj Gori i spremni smo da plaćamo onoliko koliko plaćaju građani Crne Gore. Zašto upravo "Uniprom" KAP mora da plaća struju 15 dana unapred i da, bez obzira na redovno izmirenje obaveza, za nas ne postoji nikakvo razumevanje? Za tako veliku potrošnju struje, svaka zemlja bi podržavala svoju industriju - poručuju iz fabrike. Podsećamo da je pre četiri godine struja za KAP neovlašćeno preuzimana iz evropske interkonekcije, energetski subjekti koji su učestvovali u ovom poslu još nisu regulisali međusobne višemilionske obaveze.\nStruja koja je neovlašćeno preuzeta tokom 2013. plaćena je od strane Crnogorskog elektroprenosnog sistema (CGES) i vraćena u evropsku interkonekciju, ali je ostalo da CGES i EPCG međusobno poravnaju račune zbog krađe koji premašuju osam miliona evra.\nPrema mišljenju revizorske kuće KPMG, krađu struje platiće država iz budžeta - odnosno građani. Objavljeno je da "CGES nije uknjižila nijednu obavezu prema EPCG u vezi sa angažovanjem sistemske rezerve za naknade koje EPCG potražuje od kompanije za period između 1. januara i 1. oktobra 2013.godine. Postupak u vezi sa ovim potraživanjem je pred Privrednim sudom.\nPROFIT ZA DUGOVE\nDOK je članom 18 Zakona o budžetu Crne Gore za 2017.propisano da se prihodi po osnovu vlasništva i ostvarene dobiti privrednih subjekata u državnom vlasništvu iz oblasti energetike, mogu u 2017. koristiti za regulisanje međusobnih dužničko-poverilačkih odnosa tih subjekata, proisteklih iz zakonskih obaveza snabdevanja i balansiranja sistema. Takođe i za realizaciju prioritetnih kapitalnih investicija u energetskom sektoru. O ovom izveštaju revizora stav će zauzeti akcionari na Skupštini koja je zakazana za 29. jun.


Dizajn doma - Interijer doma, namjestaj, arhitektura - SVOJU PRVU LINIJU ZVUČNIKA LANSIRA IKEA- artbisk.ru\nSVOJU PRVU LINIJU ZVUČNIKA LANSIRA IKEA\nKompanija IKEA se po prvi put uputila u polje audio proizvoda s kolekcijom prenosivih zvučnika nazvanih Eneby...\nSkandinavski gigant predstavit će svoju novu kolekciju Eneby zvučnika u dvije veličine, pred kraj ovog mjeseca. Svaki zvučnik posjeduje prednju stranu prekrivenu tkaninom, s jednostavnim kružnim detaljima, koji posjeduju male LED diode kao indikatore aktivnog režima rada.\nKako bi se što lakše uklopili u različite postavke, dizajneri kompanije IKEA opremili su ove uređaje mogućnostima kačenja na zidove ili postavljanja na ravne površine. Svaki zvučnik posjeduje proporcije koje se savršeno uklapaju s IKEA Kallax ili Eket sistemima za odlaganje stvari.\n„Novi Eneby opseg nevjerojatno je uzbudljiv za nas“, izjavila je Evantia Nikoglou, prodajni menadžer za osvjetljenje i elektroniku kompanije IKEA.\nOva linija proizvoda uključuje jednostavnu paletu boja, uparenu s crnim ili sivim poliesternim materijalima, zajedno sa crnom ili bijelom plastikom. Rukohvati manjih zvučnika omogućuju lakši prijenos, dok pakiranje baterija pruža mogućnost njihove upotrebe u bilo kojoj situaciji.\nNova linija zvučnika prati prošlogodišnju najavu, koja nam je predstavila novu suradnju švedskog brenda s kompanijom koja se bavi izradom audio komponenti, Sonos, kao dio Home Smart inicijative za sljedeću godinu.\nIKEA je lansirana 1943. godine od strane preminulog Ingvara Kamprada, prozvanog najinovativnijom silom u svijetu dizajna, zbog svojih širokih opsega revolucionarnih proizvoda, kreiranih tijekom nekoliko posljednjih godina.\nLinije ove kompanije, po prvi put su predstavile kompatibilne i modularne komade namještaja, koji se mogu sklopiti kod kuće upotrebom nekoliko ili ni jednog alata, kao i kolekcije proizvoda koji ne zagađuju životnu sredinu.\nPročitaj sljedeći tekst: IKEA KOLEKCIJA KAO PODRŠKA MARGINALIZIRANIM ŽENAMA


Avio-prevoznici se bune protiv mera socijalnog distanciranja | Nova Ekonomija\nEvropske avio kompanije smatraju da su mere za održavanje distance teško sprovodive u avionima, piše Euractiv.\nEvropski ministri za transport razgovaraće o planovima za nastavak avio usluga, a Evropska komisija izrađuje nacrt strategije, za koju se nada da će biti objavljena sredinom maja.\nNeki avio prevoznici već su počeli da sprovode mere, kao što su blokada srednjeg mesta na malom broju letova koji još uvek funkcionišu i obaveza da putnici nose maske. Na aerodromima su uvedene mere održavanja rastojanja kao u centrima gradova i supermarketima.\nNajveće avio kompanije Evrope, kao što su Air France-KLM, Lufthansa i IAG, na oprezu su kada su u pitanju uputstva EU.\nAsocijacija evropskih avioprevoznika A4E uputila je pismo evropskim ministrima, u kojem instistira da "mere društvene distance nisu ni neophodne ni izvodive u avionima".\n"Mere i regluativa moraju biti proporcionalni realnim nivoima rizika", navodi se u pismu.\nAsocijacija smatra da putnicima mora biti omogućen pristup zaštitnoj opremi poput maski.\nU pismu piše i da bilo koja mera uvedena za suzbijanje koronavirusa treba da bude privremena i da njene troškove treba da snosi država, dok predostrožnosti za biološku bezbednost, kao što je merenje temperature putnicima, treba da sprovodi samo kvalifikovano osoblje.\nTrenutno su za većinu avio prevoznika glavni problem troškovi. Lufthansa je saopštila da gubi milion evra po satu zbog nedostatka posla, dok su druge, poput onih u Skandinaviji, masovno poslale radnike na odsustvo.\nMeđunarodna asocijacija za aero transport procenjuje da avio prevoznici moraju popuniti 87 odsto kapaciteta da bi bile “na nuli". U većini slučajeva, blokiranje srednjeg sedišta će onemogućiti avio kompanije da se približe tom cilju.\nIzvršni direktor kompanije Ryanair Majkl O’ Liri nedavno je izjavio da Ryanair neće moći da nastavi poslovanje ako blokada srednjeg sedišta bude prinudna, jer bi to uništilo poslovni model kompanije.\nO’ Liri je rekao da "srednje sedište ne pruža nikakvu društvenu distancu, pa je ideja (da se ono blokira) idiotska i njome se ništa ne postiže”.\nPrema zdravstvenim stručnjacima, ljudi treba da održavaju razdaljinu od dva metra kako bi se smanjio rizik od infekcije koronavirusom.\nImajući u vidu veličinu modernih avionskih kabina, putnicima bi moralo da bude dodeljeno oko sedam sedišta da bi imali dovoljno mesta.\nTo nije sprečilo druge avio prevoznike da prihvate ideju o blokadi srednjeg sedište. Japan Airlines objavio je ove nedelje da će tokom leta na svim domaćim letovima važiti ova mera, a Ryanair-ov rival easyJet saopštio je da je ona moguća dok je potražnja mala.\nDrugi avio prevoznici poput američkog American Airlines-a uvešće obavezno nošenje maski za sve putnike i posadu od maja.\nNema ulaska u autobus bez maske i rukavica\nGubici Er Srbije iznose više od 35 miliona evra\nU avioindustriji ugroženo 25 miliona radnih mesta\nZa avion potreban negativan test, po sletanju izolacija\nOnda lepo dajte profit državi, pa će i država da vam pokrije štetu.


Direktorka programa RTV-a: Najveći problem novac - Sindikat novinara Srbije\nDirektorka programa RTV-a: Najveći problem novac\nDirektorka programa Radio-televizije Vojvodine (RTV) Sonja Кokotović, izjašnjavajući se o izveštaju o ispunjenju zakonskih i programskim obaveza javnih servisa u 2019. godini Regulatornog tela za elektronske medije (REM), na sedinici tog tela rekla je da najveći problem za RTV predstavlja nedostatak finansijskih sredstava.\nU zaključku izveštaja REM-a stoji da RTV u 2019. godini ni na jednom svom kanalu nije ispunio obaveznu programsku kvotu evropskih audio-vizuelnih dela nezavisnih producenata, koja mora da iznosi najmanje deset odsto ukupnog godišnje objavljenog programa. Navodi se da je na Prvom programu RTV-a udeo tog sadržaja bio 7,74 odsto, a na Drugom programu 4,35 odsto.\nDirektorka programa RTV-a članovima Saveta REM-a pojasnila je da je nedostatak tog programa posledica nedovoljnog budžeta, problema sa projektnim sufinansiranjem sadržaja, ali i odnosa nezavisnih produkcija prema RTV-u.\n„Poslednjih šest godina naša kuća šalje niz projekata za medijske konkurse. Gomila konkursa za nas nije moguća, jer nije planirano da na njima javni servis učestvuje“, objasnila je članovima Saveta REM-a Кokotović.\nIstakla je da RTV „najčešće“ ne dobija nikakva sredstva na tim konkursima „uz obrazloženje da su zanimljivi projekti, ali da se prioritet daje nezavisnim produkcijama“. Navela je da prilikom konkurisanja, upravo te nezavisne produkcije traže od RTV-a saglasnost o zainteresovanosti za emitovanje njihovih sadržaja.\n„Bilo bi lepo kada bi nam te produkcije ustupile sadržaje na emitovanje, koje je država finansirala, za koje smo prethodno dali saglasnost za saradnju“, rekla je ona.\nUprkos tome što nezavisne produkcije dobijaju saglasnost od RTV-a za emitovanje i novac na konkursima za projektno sufinansiranje, one se sa istim projektima prijavljuju i na javnim konkursima RTV-a za nezavisne produkcije.\n„RTV treba lepo da plati projekat nezavisnih produkcija, koji je država već finansirala“, rekla je direktorka programa RTV-a.\nКokotović je istakla da RTV, kada je reč o redakcijama koje emituju program na jezicima nacionalnih manjina, ne rade po principu „copy-paste“, odnosno da jedino prevode vesti, već da sadržaje proizvode, uređuju i prilagođavaju javnom servisu.\nInače, u izveštaju REM-a navodi se da je „osnovna karakteristika pokrajinskog javnog medijskog servisa Radio-televizije Vojvodine jezička raznovrsnost“.\nRTV svoj program, stoji u izveštaju, emituje na jedanaest jezika koji su raspoređeni na dva televizijska kanala - RTV1 (emituje 24-časovni program na srpskom jeziku) i RTV2 (emituje 24-časovni program na deset jezika nacionalnih zajednica, kao i na srpskom i stranim jezicima).\nREM u izveštaju ističe da na RTV1 dominira informativni program (34,11 odsto), da je naučno-obrazovni program u padu i da je u 2019. godini „na svom istorijskom minimumu od 2,78 odsto“.\nNa Drugom kanalu pokrajinskog javnog medijskog servisa, rezervisan za programe na jezicima manjinskih nacionalnih zajednica, stoji u izveštaju, u protekloj godini zabeležen je „najdrastičniji rast“ programa na nemačkom jeziku, dok je „istorijski maksimum“ dostigao udeo programa na mađarskom jeziku (25,12 odsto). Tendencija rasta važi i za druge programe na jezicima nacionalnih manjina.


Tradicionalna manifestacija „Mesec srpske kulture u Mađarskoj“, koju je ove godine po šesti put organizovao Srpski kulturni i dokumentacioni centar (KDC), pod pokroviteljstvom Samouprave Srba u Mađarskoj, svečano je zatvorena 15. oktobra o.g. u prostorijama Ambasade RS u Budimpešti. Brojne prisutne iz mađarske državne administracije, diplomatskog kora i srpske zajednice, kao domaćin je pozdravio ambasador Republike Srbije u Mađarskoj Rade Drobac. Potom su pozdravne govore održali Igor Bečić, potpredsednik NS RS, i Antal Paulik, načelnik glavnog Odeljenja u Ministarstvo za ljudske resurse Mađarske. Poslednji se prisutnima obratio Milan Đurić, direktor KDC i organizator „Meseca srpske kulture u Mađarskoj“, koji je istakao značaj ove manifestacije za očuvanje identiteta Srba u Mađarskoj i saradnju dve zemlje.\nOdržavanje „Meseca srpske kulture u Mađarskoj“ je realizovano uz finansijsku pomoć Ministarstva kulture i informisanja Republike Srbije, Kancelarije za saradnju sa dijasporom i Srbima u regionu, i Ministarstva za ljudske resurse Mađarske.


Tag: SLS - Radio Kontakt Plus\nvesti Grenel pozvao da se poštuje odluka kosovskog Ustavnog suda\nvesti Mustafa: Odluka Ustavnog suda dokaz da pravda deluje; Hadžiu: Udarac na volju naroda\nvesti Ambasada SAD poziva na poštovanje odluke Ustavnog suda\nvesti Odluka Ustavnog suda u korist Tačija\nvesti Kosovo izdvaja 1,3 milijarde evra za oporavak privrede\nvesti Kosovo: Još četvoro novoobolelih, 19 izlečenih od Kovid-19\nvesti Austrijska razvojna saradnja obezbedila 250.000 evra za Kovid-19 testove\nvesti Jevtić i komandant KFOR-a o bezbednosnoj situaciji u povratničkim sredinama\nvesti Test protest pristalica Samoopredeljenja u Prištini\nvesti U Novom Brdu počela izgradnja osam kuća za povratnike\nNa sednici Glavnog odbora Samostalne liberalne stranke održanoj 28. januara 2020. predsednik Samostalne liberalne stranke Slobodan Petrović, podneo je ostavku tu funkciju uz reči zahvalnosti svim članovima Samostalne liberalne stranke na dosadašnjem zalaganju i njihovoj iskrenoj podršci i poverenju.\nPetrović i Abot: Što pre formirati vladu\nPredsednik Samostalne liberalne stranke, Slobodan Petrović i ambasador Velike Britanije na Kosovu, Nikolas Abot, razgovaraali su danas o aktuelnoj političkoj i bezbednosnoj situaciji na Kosovu.\nPredsednik Samostalne liberalne stranke (SLS), Slobodan Petrović, sastao se u Berlinu sa glavnim spoljnopolitičkim savetnikom nemačke kancelarke Angele Merkel, Matijasom Lutenbergom.\nOdlazeća ministarka poljoprivrede, šumarstva i ruralnog razvoja u kosovskoj Vladi - Dijana Živić i predsednik Samostalne liberalne stranke - Slobodan Petrović, sastali su se danas sa ambasadorom SAD-a u Prištini - Filipom Kosnetom i razgovarali o aktuelnoj situaciji na Kosovu.\nRazrešeni funkcioneri Samostalne liberalne stranke\nNa sednici Glavnog odbora Samostalne liberalne stranke, održanoj danas, jednoglasno je doneta odluka o razrešenju svih stranačkih funkcija i isključenju tri člana te stranke.\nI ove godine Slobodan Petrović na Molitvenom doručku\nPredsednik Samostalne liberalne stranke Slobodan Petrović dobio je poziv da 6. februara 2020. godine, po trinaesti put, prisustvuje tradicionalnom Molitvenom doručku u Vašingtonu.\nPredsednik Samostalne liberalne stranke (SLS) Slobodan Petrović izjavio je da ne priznaje trenutne rezultate proteklih vanrednih parlamentarnih izbora na Kosovu, jer je, kako kaže, više nego jasno da je SLS pokradena.\nPredsednik Srbije Aleksandar Vučić pozvao je Srbe sa Kosova da na predstojećim izborima glasaju za Srpsku listu. Međutim, izjava predsednika Srbije da će biti ukinute plate u školama i bolnicama, ako se ne bude čuo glas Srpske liste, izazvala je brojne reakcije na Kosovu. Politički protivnici Srpske liste smatraju da je predsednik Srbije taj koji gasi srpske institucije i da tom izjavom preti i vređa zdrav razum sopstvenom narodu.


Politika\t28.10.2017 09:59\nProblem sa korišćenjem platnih kartica u pojedinim trgovinskim lancima i na drugim prodajnim mestima biće otklonjen u najkraćem roku, izjavio je Vladimir Đorđević, generalni direktor kompanije „Viza” za jugoistočnu Evropu, potvrdivši pisanje domaćih medija da su građani prethodnih dana imali problem da na ovaj način plate račune.\n– Došlo je do problema, ali je reč o ograničenom uzorku. Istražujemo o čemu je reč, izjavio je Đorđević na forumu „Serbija kešles”, koji je održan u organizaciji kompanije „Viza”, i dodao da se još ne zna da li je uzrok problema kod kompanije „Viza” ili kod neke treće strane.\nI u ovoj kompaniji su za „Politiku” potvrdili da je ovaj problem rešen, da svi sistemi funkcionišu i da će o svemu obavestiti finansijske institucije i građane.\nMeđutim, na blagajni Doma omladine je bilo istaknuto da je zbog problema sa POS terminalom plaćanje karticama otežano. Našoj redakciji su se javljali čitaoci, žaleći sa da sistem ne funkcioniše i tvrdeći da su trgovci ovaj problem sa karticama iskoristili da se lakše domognu gotovine. Ne čudi, jer ovo im ide naruku da izbegnu bankarske provizije za korišćenje POS terminala.\nDa podsetimo, prethodnih dana u pojedinim radnjama kupci nisu mogli da plaćaju karticama, a kao razlog naveden je problem u saobraćaju na POS terminalima. I pojedine banke su potvrdile da je u toku uvođenje novog, naprednijeg tehničkog sistema za sve kartice. I klijenti su dobili obaveštenja da će banke u narednom periodu unaprediti sistem platnih kartica, zbog čega će pojedine usluge biti privremeno nedostupne.\nU kompaniji „Delez” za naš list su izjavili da u svim „Maksi” supermarketima, „Tempo” i „Šop end go” prodavnicama kupci nesmetano mogu da plaćaju „viza” karticama.\nIstovremeno dok se ovo dešavalo na prodajnim mestima širom Beograda, verovatno ne znajući za problem, ministar finansija Dušan Vujović izjavio je pre tri dana da se zalaže za smanjenje učešća gotovine u srpskoj ekonomiji, za koju kaže da „hrani sivu ekonomiju”. On je najavio da je spreman da razmotri stimulativne mere za korišćenje bezgotovinskog plaćanja.\n– Recimo, da damo nižu stopu PDV-a i stimulacije da ljudi, posebno oni koji novac dobijaju iz budžeta, a to su socijalna pomoć, kompenzacija u poljoprivredi i penzije, dobiju direktnu finansijsku stimulaciju preko računa u Poštanskoj štedionici ili komercijalnim bankama koje bi potpisale ugovor o davanju računa bez mesečne naknade i troškova, objasnio je ministar finansija.\nOn je izjavio da su se na Kopaonik forumu nedavno čuli dosta zabrinjavajući podaci koliko se keša koristi u srpskoj ekonomiji. Posle izlaganja na 17. ekonomskom samitu Srbije, pod nazivom „Mapa puta ka unapređenju konkurentnosti”, rekao je da postoje podaci da Poštanska štedionica i Pošta imaju stotine ljudi koji se bave samo brojanjem novca koji se isplaćuje u kešu.\nКредити опет кренули у погрешном смеруSpas za 37.000 dužnika: Vlada usvojila zakon o 'švajcarcima'Gorivo sve skuplje i skupljeLeks specijalis o švajcarcima danas pred vladomBez štrajka u 'Gorenju', radnicima regres od 10.000 dinaraZašto ne možemo da kupujemo kvalitetniju hranuDirektor Železnice bez konkursaGrađani Srbije u proseku provedu nezaposleni od 23 do 25 godinaNovac se i dalje najčešće pere preko nekretnina i automobilaKraj za 'stan na dan' bez plaćanja državi, Airbnb šalje podatke poreznicimaGorivo poskupelo za više od pet dinara, gas pojeftinioKoje su opcije za otplatu kredita u švajcarcimaSrbija se sprema za 5G mrežuBankari i dužnici oči u očiPotpisan regionalni sporazum o romingu - od 1. jula znatno niže cenePresuda 'o švajcarcima': Dužnici delimično zadovoljniUpozorenje: Rizično je uzimati keš krediteSud doneo odluku o kreditima u CHF - klauzula ništavnaOglasile se banke: Spremni smo da nađemo rešenje za kredite u CHFMuke sa CHF: Uzmeš jedan, vratiš čak tri kredita.


Формирана извршна власт ГО Гроцка - Градска општина Гроцка\nYou are at:Home»Novosti»Obaveštenja»Formirana izvršna vlast GO Grocka\nBy Info Služba on\t 3. septembra 2020. Obaveštenja\nNa prvoj redovnoj sednici Skupštine gradske opštine Grocka, ispred odborničke grupe „Aleksandar Vučić – Za našu decu“ za predsednika GO Grocka je izabran Dragan Pantelić, sa 35 glasova „ZA“. Pored predsednika opštine, izabrani su zamenik predsednika opštine, zamenik predsednika Skupštine opštine Grocka i članovi opštinskog Veća.\nNakon uvodnog govora novoizabrane predsednice Skupštine gradske opštine Grocka, Dušice Memarović upućen je predlog za izbor zamenika predsednika Skupštine gradske opštine Grocka, te je na osnovu dobijenih rezultata izabran Rodoljub Jovanović sa 32 glasa „ZA“. Skupština graske opštine Grocka je potom sa 35 glasova „ZA“ donela rešenje o izboru predsednika Gradske opštine Grocka, Dragana Pantelića.\nPredsednik Gradske opštine Grocka, Dragan Pantelić se na samom početku zasedanja prestavio i pozdravio sve prisutne, nakon čega je prikazan četvorogodišnji plan za razvoj i napredak opštine Grocka. Na predlog predsednika, doneto je rešenje o izboru zamenika predsednika Gradske opštine Grocka, Ivana Paunića sa 34 glasa „ZA“.\nPrema rešenju o izboru članova Veća Gradske opštine Grocka sa 32 glasa „ZA“, izabrani su: Stefan Dilberović (SNS), Aleksandar Rajković (SNS), Milan Marković (SNS), Vlado Radovanović (SNS), Tijana Barbu Milić (SNS), Dragana Starčević (PSS), Spasoje Živanović (SSS), Marijana Koprivica (PS), Dragana Ćujić (SPS).\nU Skupštini gradske opštine Grocka konstituisane su četiri odborničke grupe, i to: Odbornička grupa „Aleksandar Vučić – Za našu decu“, zatim odbornička grupa Složna koalicija, te odbornička grupa Ivica Dačić „Socijalistička partija Srbije(SPS) – Jedinstvena Srbija Dragan Marković Palma“ i odbornička grupa NAŠ ČOVEK – DSS.\nFotografije sa današnje sednice Skupštine možete pogledati OVDE.


Dostupan 53. broj Biltena Progovori o pregovorima - Evropske integracije\nU 53. broju Biltena čitajte o važnim događajima za Zapadni Balkan koji su se desili prethodnih meseci, prioritetima nove predsednice Evropske centralne banke, o ishodu sastanka Evropskog parlamenta i poslanika Narodne skupštine Srbije, kao i o mnogim drugim temama.\nU temi broja "Preporuke i poruke iz Brisela - Jesen u EU" bavili smo se preporukama i porukama iz Brisela i događajima vezanim za Zapadni Balkan koji su obeležili ovu godinu. U tekstu "Kristin Lagard na čelu Evropske centralne banke - Novo vođstvo, stara politika?" analizirali smo koji će biti prioriteti ECB tokom osmogodišnjeg mandata nove predsednice. Predstavili smo u tekstu "Program CS4EU: Civilno društvo - glas građana" glavne rezultate trogodišnjeg projekta Beogradske otvorene škole "Civilno društvo za unapređenje pristupanja Srbije Evropskoj uniji".


Cerar: Slovenija podržava EU integracije Srbije | Slovenija, Srbija | Al Jazeera Balkans\nCerar: Slovenija podržava EU integracije Srbije\nPremijerka Srbije očekuje podršku Ljubljane za otvaranje novih pet poglavlja u pregovorima s Evropskom unijom.\nCerar je istakao da je važno postići konstruktivan dogovor o zajedničkom nastupu preduzeća na trećim tržištima.Tanjug\nSlovenski premijer Miro Cerar izjavio je da će Slovenija nastaviti intenzivno i čvrsto podržavati evropsku perspektivu Srbije.\n"Slovenija to i sada radi na dva načina: podrškom u evropskim institucijama, ali i posredstvom tehničke pomoći", rekao je Cerar na konferenciji za novinare nakon zajedničke sjednice vlada Slovenije i Srbije.\nOn je podsjetio da Slovenija od septembra 2015. nudi Srbiji kompletnu pomoć u oblastima povezanim s pregovorima s EU-om.\nBrnabić: 'Srbija nastavlja reforme'\nPredsjednica Vlade Srbije Ana Brnabić posebno je zahvalila Sloveniji na podršci koju pruža Srbiji na evropskom putu, i prilikom odlučivanja o otvaranju i zatvaranju poglavlja i u pružanju tehničke podrške u njihovoj pripremi.\nNaglasila je da je Srbija strateški opredijeljena za EU i podsjetila da je dosad otvoreno 12 od 35 poglavlja, te da se očekuje da u junu za otvaranje bude spremno još pet poglavlja, izrazivši nadu da će Srbija tada imati podršku Slovenije da se ta poglavlja i otvore.\nUkazala je da su reforme koje Srbija provodi na tom putu prije svega važne zbog unapređenja kvaliteta života građana.\nPremijer Slovenije kazao je da očekuje da će Srbija nastaviti s procesom reformi i ocijenio da su posljednjih godina ti procesi pokazali povoljne finansijske i ekonomske rezultate.\nGovoreći o pitanju sukcesije, Cerar je kazao da je riječ o važnoj materiji, koju sporazumno rješava sa Srbijom.\nVeća prava za građane republika bivše SFRJ\n"Dogovorili smo da ćemo intenzivirati rad mješovite komisije i osnovati dvije radne podgrupe, koje će u oblasti kulturnog naslijeđa i arhivima pokušati doseći napredak u radu", rekao je Cerar.\nOn je kazao i da ga raduje što je zastupnik u slovenskom parlamentu Dragan Matić iz Stranke modernog centra, zajedno sa zastupnicima političkih stranaka, u parlamentarnu proceduru stavio postupak koji se odnosi na građane bivših republika Jugoslavije kako bi se proširila njihova prava u Sloveniji.\nCerar je istakao i da je Srbija među najvažnijim stranim trgovinskim partnerima Slovenije i važno odredište za slovenske investicije.\n"U Srbiji radi više od 1.500 preduzeća koja su u potpunom ili djelomičnom vlasništvu Slovenaca i zapošljavaju 25.000 radnika", rekao je Cerar na zajedničkoj konferenciji za novinare sa srbijanskom premijerkom Brnabić.\nSrbija je za Sloveniju, kako je istakao, drugo najvažnije odredište za ulaganja, s više od milijardu eura investicija.\nSlovenija traži Kekeca\nSrbija i Slovenija dvije su prijateljske države koje zajedničkim sjednicama vlade razvijaju zajedničke odnose u korist privrede i građana, izjavio je danas slovenski premijer Cerar.\n"To smo danas ponovo dokazali potpisivanjem važnih sporazuma između dvije države s vrlo konstruktivnom diskusijom na sjednici vlada, gdje je naglasak bio na ekonomskoj saradnji", rekao je on.\nSrbija i Slovenija, kako je dodao, u svim oblastima postigle su napredak.\nOn je konstatovao da su bilateralni ekonomski odnosi odlični i da je robna razmjena u 2017. bila najviša u posljednjih deset godina.\nUprkos tome, postoje otvorene mogućnosti za jačanje ekonomskih odnosa u oblasti zaštite sredine, infrastrukture, energetike, digitalizacije, elektrometalurške industrije, dodao je Cerar.\nTakođer je naveo da je važno postići konstruktivan dogovor o zajedničkom nastupu preduzeća na trećim tržištima.\nSlovenija želi dobiti 18 originalnih slovenskih filmova koji se nalaze u arhivima Srbije, izjavio je danas slovenski premijer.\n"Nadamo se da ćemo dobiti i Kekeca, a kad je riječ o drugim filmovima za koje smo zainteresovani, a nisu slovenskog porijekla, tražit ćemo kopije", kazao je Cerar.\nSjednica dvije vlade održana je na Brdu kod Kranja i to je četvrta zajednička sjednica.\nSastanak privrednika dvije zemlje\nPrva zajednička sjednica vlada dvije zemlje održana je 2013. u Beogradu, a prethodna 2015. na Brdu kod Kranja.\nPremijerka Srbije Ana Brnabić sa svojim slovenskim kolegom Mirom Cerarom učestvovat će i na Poslovnom forumu Slovenija – Srbija u Privrednoj komori Slovenije u Ljubljani, a sastat će se i s predsjednikom Slovenije Borutom Pahorom.\nU srbijanskoj privrednoj delegaciji na forumu će biti 115 predstavnika domaće privrede iz istaknutih kompanija, prenosi Tanjug.\nTokom foruma bit će održane i prateće panel-diskusije iz oblasti koje su izazvale najveći interes privrednika dvije zemlje: digitalizacija privrede i države, zaštita životne sredine, u okviru koje će biti riječi o identifikaciji, pripremi i učešću u ekološkim projektima u Srbiji, prijenosu iskustva, kao i turizma (identifikacija i dizajn turističkih proizvoda).\nJedan od panela bit će posvećen startup okruženju, odnosno mogućnostima integracije, zajedničkim projektima i prijenosu iskustva u tom segmentu, a diskutovat će se i o metalskoj industriji, uključujući i odbrambenu.\nZajednička sjednica vlada Srbije i Slovenije 1. februara


pink.rs | Jovanović: Od petka EU kompatibilnI digitalni sertifikat\nJovanović: Od petka EU kompatibilnI digitalni sertifikat\nGrađani Srbije moći će od petka na sajtu eUprave da podignu digitalne zelene sertifikata EU kompatibilne kojim će moći nesmetano da se kreću po zemljama EU, izjavio je danas Tanjugu direktor Kancelarije za eUpravu Mihajlo Jovanović.\nIako je Evropska komisija juče donela odluku o priznavanju srpskih zelenih digitalnih seftifikata i ona je danas zvanično objavljena, Jovanović ističe da je potrebno malo vremena da se tehnički sistemi Kancelarije za IT upravu i Tsistemsa, koji je izvođač za EU, usklade.\nŠto se tiče korišćenja preko mobilnog telefona, Jovanović navodi da će moći da se koristi u PDF formatu kao i stari.\n"Od petka će biti puštene dve nove mobilne aplikacije. Jedna će omogućiti čitanje novih EU QR kodova, a druga će služiti kao e-novčanik, odnosno svaki građanin moći će svoje sertifikate da skenira i na taj način ih nosi u svom mobilnom telefonu i pokazuje bilo gde da se kreće širom EU, bilo u restoranima, kafićima ili drugim zatvorenim prostorima", rekao je Jovanović.\nOn dodaje da će od naredne nedelje na šalterima Pošte Srbije takođe biti moguće podići sertifikat kompatibilan sa EU.\nJovanović navodi da će svi moći da podignu digitalni zeleni sertifikat EU kompatibilan, bilo da su naši građani ili stranci, a potrebno je da su registrovani na portalu eUprave, da su u Srbiji vakcinisani bar jednom, da su radili PCR tešt u poslednja 72 sata, antigenski u poslednjih 48 sati ili preležali koronu u poslednjih šest meseci.\nJovanović ističe da postoji velika razlika između našeg i evropskog digitalnog sertifikata. On kaže da je Srbija krenula sa izradom sertifikata pre EU.\n"Naš sistem podrazumeva da se sve informacije o vakcinama, testova i preležanoj bolesti nalaze na jednom dokumentu, dok EU ima drugačiji princip, tako da se za svaku vakcinu, urađeni test ili preležanu bolest izdaje poseban papir i izgled tog sertifikata je potpuno drugačiji od našeg. Sadržaj QR koda je potpuno drugačiji. Takođe, naš sistem radi na online sistemu tako da skeniranjem QR koda se dobijaju podaci iz naših baza u realnom vremenu, dok u EU rade u offline režimu", navodi Jovanović.\nU svakom slučaju taj sertifikan omogućiće da kada građani otputuju u neku od zemalja EU ili u još 22 zemlje van EU koje su u ovom sistemu da pročitaju taj kod, zaključuje Jovanović.\nOn dodaje da će sve vakcine koje su dostupne građanima Srbije biti prikazane u zelenom digitalnom sertifikatu koji je EU kompatibilan, uključujući Modernu koja se odskora daje u Srbiji.\n"Od zemlje članice EU zavisi kako će to tumačiti. Postoji preporuka Evropske agencije za lekove, ali praksa je da svaka zemlja sama odlučuje koje vakcine prihvata, tako da savetujemo građanima da se pre putovanja informišu na sajtovima zemalje u koje putuju ili na sajtu Ministarstva spoljnih poslova Srbije", poručio je Jovanović.\nREŠENA VELIKA DILEMA: Sve o kovid sertifikatima po EU pravilima!\nMatić: Novi zeleni sertifikati od petka na portalu e-uprave\nVAŽNO ZA GRAĐANE SRBIJE: Ovo su DVE OPCIJE za dobijanje sertifikata neophodnog za putovanje u zemlje EU\nSRBIJA OD DANAS IZDAJE EU KOVID SERTIFIKATE! Matić: Tokom nedelje, biće omogućena i mobilna aplikacija za preuzimanje potvrde\nMODERNA OD DANAS NA RASPOLAGANJU GRAĐANIMA: Srbija dobila i petu vakcinu


Obeležavanje 90 godina od smrti vojvode Stepe Stepanovića - PressLider.rs\nObeležavanje 90 godina od smrti vojvode Stepe Stepanovića\n23. aprila 2019. 23. aprila 2019. Marina Trmčić\t0 Comments 90 godina od smrti, Čačak, Vojvoda Stepa Stepanović\nOdbor Vlade Republike Srbije za negovanje tradicija oslobodilačkih ratova Srbije u saradnji sa Ministarstvom odbrane i Gradom Čačkom organizuje program povodom obeležavanja 90 godina od smrti vojvode Stepe Stepanovića, saopšteno je iz kabineta gradonačelnika.\nProgram posvećen obeležavanju 90. godišnjice smrti vojvode Stepe Stepanovića:\nČetvrtak, 25. april od 17 časova:\n-„U slavu velikom vojvodi“ – mala sala Doma kulture\n-Život vojvode Stepe – Lela Pavlović, direktorka Međuopštinskog istorijskog arhiva\n-Projekcija filma „Kralj Petar Prvi“ – režija Lazar Ristovski\nU subota, 27. aprila, kada se navršava 90 godina od smrti vojvode Stepe Sptepanovića održaće se komemorativna skup u 11 časova na Gradskom groblju u Čačku.\nVojvoda Stepa Stepanovića (Kumodraž,11. mart 1856 — Čačak, 27. april 1929), je jedan od najzančajnijih vojnih zapovednika u Srbiji tokom oslobodilačkih ratova koji su se odigrali između 1912. i 1918. godine. Njegovi najveći uspesi na bojnom polju su bili bitka na Jedrenu, Cerska i Kolubarska bitka i proboj Solunskog fronta, što ga je uvrstilo u red legendarnih vojskovođa Balkanskih i Prvog svetskog rata.\nPoslednje godine svoga života, posle penizonisanja, proveo je u Čačku gde je živeo kao skroman čovek. Umro je 27. aprila 1929. godine, a sahranjen dva dana kasnije, na čačanskom groblju u grobnicu koju je sebi za života podigao.\n← Izložba „Poluiskorišćeni nepotrebno jaki hardver“ Žolta Kovača u Čačku\nPromocija knjige „Medaljoni Rusije“ u Domu kulture →


U Avganistanu sedam državljana BiH, Pakistan ponudio pomoć - BIGportal.ba\nU Avganistanu sedam državljana BiH, Pakistan ponudio pomoć\n16 Avgusta, 2021 16 Avgusta, 2021 0200\nU Avganistanu se trenutno nalazi sedam državljana BiH kojima Ambasada BiH u Pakistanu pokušava pomoći da se evakuišu iz zemlje, rekao je Sakib Forić, ambasador BiH u Islamabadu, koji nerezidentno pokriva Avganistan.\nForić je na Nezavisne rekao da su svi oni za sada bezbjedni, da su u kontaktu s njim, te da se nalaze na aerodromu u Kabulu i čekaju da se nađe bilo kakav let kojim bi se prebacili iz Avganistana.\nForić je rekao da je najnovija informacija koju je dobio iz Ministarstva spoljnih poslova Pakistana, da je ta zemlja spremna da prihvati sedmoricu državljana BiH, ako se ne uspiju evakuisati na drugi način.\nNaglasio je da je Pakistan ponudio ubrzanu proceduru dobijanja onlajn viza i svih drugih procedura, a da bi onda Ambasada pomogla da se za njih nađe privremeni smještaj u Islamabadu dok se ne nađe transport za BiH.\nForić je rekao da za Ambasadu poteškoću predstavlja činjenica da oni nisu ranije prijavili Ambasadi da su u Avganistanu jer rade za strane kompanije koje su angažovane u toj zemlji. Istakao je da su te kompanije kupile karte da evakuišu svoje državljane iz zemlje, ali da su svi civilni letovi otkazani.\n-Sada je moguće izaći samo vojnim transportima a velike zemlje koje imaju te avione izvlače prvo svoje državljane, ugovarače i saradnike iz Avganistana koje su radile za njih. Mi smo mala zemlja, mi nemamo te mogućnosti, ali u kontaktu smo s više sagovornika da pokušamo naći nešto da se i naši državljani evakuišu iz Avganistana – rekao je on.\nNovi hit snimak stiže iz Crne Gore\nMediji bruje o Rijaninoj trudnoći\nNova Kia Sportage u Francuskoj sa početnom cijenom od 30.000 evra\nParlament produžio lokdaun do 12. decembra: Prodavnice mogu da rade najkasnije do 19 časova\nVrijeme je za kuhano vino. Ovo je najbolji recept ikada!\nNapadnuta američka baza u Siriji\nTrening za jači pol: Šta izabrati – slobodne tegove ili sprave za vježbanje?\nNemiri u Parizu tokom predizbornog mitinga\nĐoković u super-seriji u Dejvis kupu\n“Ne znamo koliko je opasan” Omikron je drugačiji, ali ne znači da je patogeniji\nSrbija: Јoš 1.565 zaraženih, preminulo 38 osoba\nU Sloveniji zaraženo 775 osoba


Općina Centar na Forumu Sarajevo Unlimited 2018.\nForum Sarajevo Unlimited 2018., najveći regionalni forum inovacija, tehnologije i poduzetništva, otvoren je u Sarajevu, a tema trećeg izdanja Foruma je inovacija i tehnološki razvoj kompetitivnih industrija u okviru zemalja jugoistočne i centralne Evrope.\nU glavni grad BiH je došlo stotine stranih delegata, desetine kompanija, predstavnici državnih institucija, vlada i ministarstava zaduženih za razvoj, tehnologiju, privredu, nauku i inovacije, istraživačke i naučne institucije, predstavnici akademske zajednice, korporacija, tehnoloških parkova te kreativnih hubova i start-upova koji će moći da se nadmeću za pažnju investitora.\nOpćina Centar Sarajevo uzela je učešće i podržala organizaciju Foruma, a načelnik Ajnadžić je prilikom otvaranja naglasio da ova lokalna zajednica među najvišim prioritetima ima zapošljavanje mladih i sposobnih kadrova, nove investicije, ali i i IT tehnologiju.\n-Granice Općine Centar su otvorene za sve kredibilne investitore. Naša očekivanja od Foruma Sarajevo Unlimited su izuzetno velika. Vjerujem da će se kroz ovaj forum ostvariti nova prijateljstva, novi partnerski odnosi, te da će rezultat svega biti novi projekti od interesa za naše građane, naglasio je Ajnadžić.\nTreći Forum Sarajevo Unlimited traje do 7. novembra.


SARKOZI PRED ISTRAŽNIM SUDIJOM: Optužen sam bez dokaza, živim u paklu te klevete | Ekspres.net\nBivši francuski predsednik Nikola Sarkozi negirao je optužbe da je od nekadašnjeg libijskog vođe Moamera el Gadafija uzeo milione evra za ilegalno finansiranje predizborne kampanje.\n“Optužen sam bez bilo kakvog fizičkog dokaza”, rekao je Sarkozi istražnim sudijama, preneo je list Figaro.\nNikola Sarkozi je sinoć optužen u okviru istrage o libijskom finansiranju njegove predizborne kampanje 2007. Protiv njega je podignuta optužnica za “pasivnu korupciju”, “ilegalno finansiranje predizborne kampanje” i “prikrivanje dobijanja finansijskih sredstava”.\nSarkozi je rekao da “živi u paklu te klevete” od 2011. godine, ističući da su te optužbe laži.\nAP navodi da istražitelji treba da utvrde da li je Gadafijev režim tajno dao Sarkoziju 50 miliona evra za predsedničku kampanju 2007. godine.\nSarkozi koji je bio predsednik od 2007. do 2012, imao je složen odnos s Gadafijem.\nTadašnji predsednik Francuske je ubrzo po dolasku na vlasti pozvao libijskog vodju u posetu Francuskoj kojem je priredio doček sa svim državnim počastima, dok je kasnije naložio francuskim snagama da u okviru NATO-a bombarduju libijske snage u cilju smene Gadafija.\nTags istražni sudijamitoMoamer el GadafiNikola Sarkozisaslušanje\nNETANJAHU POD LUPOM ZBOG KORUPCIJE: Policija traži podizanje optužnice zbog mita od 200.000 funti PRIMALA MITO: Uhapšena službenica MUP-a, još dve osobe posredovale PROKLETSTVO UBIJENOG GADAFIJA SUSTIGLO SARKOZIJA: Uhapšen zbog mita od 50 miliona evra poslatog iz Libije UOČI SASLUŠANJA U KONGRESU “PRVA DAMA CIA” NA METI NOVINARA: Voli da se meša u posao svog supruga i da o državnom trošku putuje po svetu


Četvrtak, 27. decembar 2007. - Subota, 29. decembar 2007.\nPredsednik Narodne skupštine Oliver Dulić sazvao je Osmu sednicu Drugog redovnog zasedanja Narodne skupštine Republike Srbije u 2007. godini za 27. decembar sa početkom u 16.00 časova. <?xml:namespace>\n1. Predlog zakona o teritorijalnoj organizaciji Republike Srbije, koji je podnela Vlada,\n2. Predlog zakona o lokalnoj samoupravi, koji je podnela Vlada,\n3. Predlog zakona o lokalnim izborima, koji je podnela Vlada,\n4. Predlog zakona o glavnom gradu, koji je podnela Vlada.\nPrvog dana rada, na početku zajedničkog načelnog pretresa o predlozima zakona o teritorijalnoj organizaciji Republike Srbije, o lokalnoj samoupravi, o lokalnim izborima i o glavnom gradu, obrazloženje predloženih zakona dao je ministar za državnu upravu i lokalnu samoupravu Milan Marković.\nMinistar Marković je istakao da je set sistemskih zakona o lokalnoj samoupravi izrađen na osnovu analize stanja u lokalnim samoupravama sa ciljem da se obezbedi stabilnost u lokalnim samoupravama i dalja decentralizacija u meri koja će omogućiti dalji razvoj. Prema Predlogu zakona o teritorijalnoj organizaciji formiran je veći broj od dosadašnjeg jedinica lokalne samouprave sa svojstvom grada, pa će Srbija imati 23 opštine i 24 grada, uključujući Beograd.\nMinistar Marković se posebno osvrnuo na najznačajnije novine u Predlogu zakona o lokalnim izborima. Zakonskim predlogom je predviđen izborni cenzus od pet odsto, manjine i dalje uživaju zaštitu, na novi način se formira izborna lista prema novim uslovima za kandidovanje, a poboljšanja su preložena i u formiranju i radu organa za sprovođenje izbora. Takođe je dodao da je predviđeno da se prvi lokalni izbori po stupanju na snagu ovog zakona održe u roku koji ne može biti kraći od 120 dana ni duži od 180 dana od dana raspisivanja izbora, kako bi se sa zakonom uskladili akti lokalnih samouprava. Milan Marković je ukratno upoznao narodne poslanike i sa najznačajnijim rešenjima u Predlogu zakona o glavnom gradu.\nDo kraja dana, u produženom radu Narodna skupština je obavila zajednički načelni pretres o predlozima zakona o teritorijalnoj organizaciji Republike Srbije, o lokalnoj samoupravi, o lokalnim izborima i o glavnom gradu.\nDrugog dana rada, 29. decembra, Narodna skupština je obavila pretres u pojedinostima o predlozima zakona o teritorijalnoj organizaciji Republike Srbije, o lokalnoj samoupravi, o lokalnim izborima i o glavnom gradu.\nU Danu za glasanje, koji je predsednik Oliver Dulić odredio po okončanju pretresa u pojedinostima o svim predloženim zakonima, Narodna skupština je usvojila u celini Predlog zakona o teritorijalnoj organizaciji Republike Srbije, Predlog zakona o lokalnoj samoupravi, Predlog zakona o lokalnim izborima i Predlog zakona o glavnom gradu.\nPošto je Narodna skupština obavila razmatranje svih tačaka dnevnog reda i odlučivanje o njima, predsednik Dulić je zaključio Osmu sednicu Drugog redovnog zasedanja Narodne skupštine Republike Srbije u 2007. godini.


Zatvoren DIS – FEST 2013 | Андрићград\nZatvoren DIS – FEST 2013\nPredstavom “Obična ljubavna priča“ DIS – teatra iz Banjaluke, sinoć je zatvoren trodnevni festival amaterskih pozorišta pod nazivom “DIO STVARNOSTI“. Festival edukativnog karaktera, čijie su radionice pohađali i učenici srednje škole “Ivo Andrić“ iz Višegrada, bio je smješten u Andrićgradu.\nPolaznici radionica imali su priliku da rade sa pozorišnom rediteljkom Sunčicom Milosavljević iz Beograda, inače jednom od najpoznatijih edukatora i predavača u krugu amaterskih pozorišta.\nGospođica Milosavljević je istakla da je zadovoljna grupom koja je pohađala radionice i posebno pohvalila višegradsku srednjoškolce i naglasila da su jako talentovani te da za njih ima nade u pozorišnoj umjetnosti ukoliko se u životu opredijele za glumu.\nGrupa višegradskih srednjoškolaca će učestvovati u završnom performansu projekta zajedno sa još 150 učesnika koji će ovog ljeta, u periodu od 27. jula do 1. avgusta, biti priređen banjalučkoj publici na Kastelu.


Naučnici primetili svemirsko telo za koje sumnjaju da je vanzemaljska letelica - Muški magazin - trendovi, fitness, lifestyle, saveti, devojke... `\nNaučnici primetili svemirsko telo za koje sumnjaju da je vanzemaljska letelica\nDa li je moguće da ćemo uskoro biti svedoci „prvog kontakta“?\nAstronomi na Harvard univerzitetu primetili su čudan leteći objekat u svemiru koji se uputio ka nama. Kada su malo bolje pogledali kroz moćne teleskope, utvrdili su da se radi o vrlo neobičnom letećem objektu koji ima oblik cigare i koji je vrlo „neprirodan“ za svemirska nebeska tela koja su obično u obliku sfere.\nIako još uvek nije utvrđeno o kakvom se svemirskom telu tačno radi, ogroman broj naučnika smatra da je reč o vanzemaljskom letećem brodu koji je možda poslat kao izviđački eksperiment. Astronomi veruju da postoji velika verovatnoća da se radi o vaznemaljskom svemirskom brodu, jer je ovakav oblik svemirskih tela zaista teško videti.\nDrugi smatraju da oblik cigare potiče od komete ili asteroida koji se verovatno sudario sa drugim i prepolovio, pa je otuda nastao oblik cigare koji će se vremenom zaobličiti i pretvoriti u sferični oblik.\nOvo leteće telo dobilo je naziv Oumuamua, što na havajskom jeziku znači „ glasnik koji dolazi iz daleka“. Čak i samo ime ovog tela govori o tome koliko astronomi veruju da se radi o vanzemaljcima, i zaista će biti uzbudljivo videti šta će se dešavati kada se ovo svemirsko telo još malo približi Zemlji, jer se trenutno nalazi na velikoj udaljenosti.\nZa sada nisu primećeni nikakvi TV i radio signali, ali postoji mogućnost da vanzemaljci korsite potpuno drugačiji sistem komunikacije koji mi ne možem da registrujemo. Ostaje nam da sačekamo dalja istraživanja i da vidimo da li se zaista radi o naprednoj civilizaciji, ili je ovo samo reč o još jednom beživotnom asteroidu.\nPROČITAJTE SLEDEĆI TEKST: Naučnici otkrili koliko smete popodne da dremate


“Poslali smo dve važne poruke, a jedna je poruka saradnje, partnerstva, čeličnog prijateljstva između Srbije i Kine, partnerstva i prijateljstva u koje ćemo mi u budućnosti ulagati dodatnu energiju, vreme i resurse, zato što je to u interesu naše zemlje i građana”, navela je Brnabićeva.\nOna je za RTS rekla da očekuje još više kineskih investicija u Srbiji u oblasti istraživanja i razvoja svega onoga što će državi donijeti ubrzan rast, razvoj i konkurentnu prednost u budućnosti, te što dinamičniji rast izvoza srpskih proizvoda iz Srbije.\nKada je riječ o saradnji sa kineskom kompanijom “Huavej”, Brnabićeva je navela da je pozvala tu kompaniju da iskorisit dio prvog modernog državnog “data centra” u Kragujevcu, čije otvaranje je planirano u junu 2020. godine.\n“Pozvali smo `Huavej` da iskoristi deo tog centra kao svoj `data centar` za jugoistočnu Evropu, ne postoji drugačiji takav centar u jugoistočnoj Evropi. Oni nemaju `data centar` za jugistočnu Evropu. Dakle, nastavićemo pregovore da njihov centar u smislu čuvanja podataka za taj deo Evrope, centralne, možda centralne jugoistočne Evrope bude u Srbiji”, rekla je Brnabićeva.\nOna kaže da će veliki dio tog centra biti za komercijalnu upotrebu kompanija koje će doći i u Srbiji čuvati svoje podatke, što je izuzetno važno ne samo iz poslovnih i političkih razloga zbog pozicioniranja zemlje Srbije kao jedne bezbedne lokacije, stabilne zemlje, predvidljivog partnera.\n“TO je izuzetno važna šansa za nas, ali i dobra prilika i za `Huavej`, to će onda privući sve ostale investitore”, rekla je Brnabićeva i izrazila nadu da će biti rađena i druga faza tog centra 2020. godine.\nBrnabićeva je rekla da su u Šangaju vođeni razgovori o većem prisustvu kineskih investitora u Srbiji, nekim eventualno logističkim centrima za ovaj dio Evrope.\n“Paralelno sa tim predsednik Srbije Aleksnadar Vučić radi na regionalnom povezivanju, povezanosti, na regionalnom otvaranju na `mini Šengenu`. Ako to uspemo da uradimo, naše šanse da kineski i svi ostali investitori dolaze u Srbiju i da u Srbiji otvaraju svoje centre, evropske centre, su deset puta jače i bolje”, navela je Brnabićeva.\nOna je dodala da sve to govori da je Srbija danas potpuno drugačija, mnogo stabilnija, prosperitetnija država, što je dobro za njene građane i privredu. Srna\nTagovi: ana brnabickinaprivredasrbija


Google: optimizujte sajtove za mobilne uređaje ili trpite posledice | Android Market\nGoogle: optimizujte sajtove za mobilne uređaje ili trpite posledice\nGoogle je nedavno uveo velike promene u mobilnu pretragu, a sajtovi koji se ne smatraju “prijateljskim za mobilne uređaje” će doživeti drastičan pad u rangiranju. Nedavne statistike su pokazale da 29 posto ljudi u SAD koriste mobilne uređaje prilikom pretrage, a gotovo trećina svih korisnika Google-a se sada u velikoj meri oslanja na mobilne uređaje kada traže informacije. Samo u SAD je bilo 18,5 milijardi rezultata pretrage putem mobilnih uređaja u poslednja tri meseca prošle godine.\nOva statistika je relevantna i za većinu drugih regiona na svetu, a u nekima mobilna pretraga prelazi trećinu ukupne. Google je u utorak u potpunosti ažurirao mobilnu pretragu, a oni koji su već podesili njihove sajtove prema novim Google-ovim standardima ostaju u vrhu pretraga. Sajtovi koji to ne učine će u drastičnoj meri pasti u rezultatima pretraga ili će čak i nestati, poručio je Google.\nBy android • Android vesti • 0 • Tags: google, mobilni uredjaji, Optimizacija, sajtovi\nSamsungova S Health aplikacija stigla u Play Store\tPortana je Cortana portovana na Android


Vlada RS: Nema podrške povećanju plata u "Željeznicama RS"\nVlada Republike Srpske ne podržava povećanje plata u "Željeznicama Republike Srpske" i smatra da treba da ostanu na dosadašnjem nivou, s obzirom na to da je to javno preduzeće u procesu restrukturisanja.\nIz Biroa Vlade Srpske za odnose sa javnošću saopšteno je da je Vlada Srpske danas razmatrala i usvojila Informaciju o povećanju plata u preduzeću "Željeznice Republike Srpske".\nPredsjednik Vlade Republike Srpske Željka Cvijanović ranije je izjavila da je odluka o povećanju plata rukovodiocima srednjeg ranga u "Željeznicama Republike Srpske" neprihvatljiva, s obzirom na brojne izazove sa kojim se susreće ovo preduzeće.\nOna je tada navela da za proces ukupnog restrukturisanja ovog preduzeća treba obezbijediti oko 230 miliona KM.\nVLADA SRPSKE NE BLOKIRA USVAJANJE GLOBALNOG FISKALNOG OKVIRA\nRepublika Srpska podržava to da globalni fiskalni okvir bude usvojen u ovogodišnjim okvirima i protivi se zahtjevima za povećanje izdvajanja sredstava sa zajedničkog računa za potrebe institucija BiH, saopšteno je iz Ministarstva finansija Srpske.


Kompanija NIS podseća sve zainteresovane studente da je u toku konkurs za šestu sezonu programa „NIS Calling” i da se za praksu u kompaniji mogu prijaviti do 20. maja na linku. Pravo učešća imaju studenti završnih godina fakulteta i master studija, a početak prakse za izabrane kandidate planiran je početkom jula.\nZainteresovani za praksu u NIS-u, jednoj od najvećih energetskih kompanija u regionu, mogu da konkurišu tokom različitih sezona u godini, u skladu sa traženim pozicijama. Za sve kandidate koji su željni da steknu nova znanja i veštine u različitim oblastima naftne industrije, NIS je pripremio fleksibilan plaćeni program koji se zasniva na 480 radnih sati prakse, koje studenti mogu da rasporede tokom četiri meseca, u zavisnosti od njihovih obaveza na fakultetu.\n“NIS calling” praksa\nU okviru „NIS Calling“ programa, svaki polaznik dobija svog mentora koji prati njegov razvoj u skladu sa planom, pruža podršku praktikantu tokom realizacije svih aktivnosti i pomaže mu da se adaptira na novu poslovnu sredinu. Osim praktičnog angažovanja, studentima je takođe omogućeno da se dodatno edukuju u okviru Korporativnog univerziteta kompanije NIS čiji su gostujući predavači renomirani domaći i strani stručnjaci iz različitih oblasti.\nkompanija NIS/niš/NIS Calling/praksa